text:
Iarrtas gun glèidhear tidsearan chuspairean sònraichte
Tha pàrantan ag iarraidh air Comhairle nan Eilean Siar feuchainn ri dòigh fhaighinn tidsearan nan cuspairean sònraichte sna bun-sgoiltean a chumail.
Tha a' Chomhairle airson an àireamh de thidsearan-siubhail ealain, spòrs agus ciùil a ghearradh 's iad ag ràdh gu bheil na sgillean seo aig na tidsearan àbhaisteach mar thà.
Coinnichidh aonadh an luchd-teagaisg an EIS ri stiùiriche foghlaim nan Eilean Siar a dh'aithghearr a bhruidhinn mu chùmhnantan.
Bha a' Chomhairle airson 's gum biodh e an urra ri tidsearan nam bun-sgoiltean fhèin leithid ealain, spòrs agus ciùil a theagasg, le trèanadh bho na tidsearan-siubhail.
Iomagaineach
"Tha na pàrantan anns an sgoil againne a' faireachdainn nach eil sinn a' faighinn an fhiosrachaidh gu lèir," thuirt Anna NicAmhlaigh, aig a bheil leanabh ann an Sgoil an Rubha.
"Tha sinn a' faighinn bhloighean den fhìrinn, pìosan den fhìrinn, ach chan eil sinn a' faighinn an deilbh shlàin.
"Mar eisimpleir tha a' Chomhairle a' cantainn rinn nach caill gin den luchd-teagaisg na h-obraichean aca, no nach toir iad air duine sam bith an cosnadh a chall.
"'S e rud nach eil iad ag innse gu bheil a' mhòr-chuid den luchd-teagaisg a tha a' teagasg rudan mar ealain agus ceòl, air cùmhnantan bliadhna no rudeigin mar sin.
"Mar sin dheth, cha leigeadh iad leas dìol-thuarastal a phàigheadh.
"Ach chan eil sin ag ràdh nach eil iad airson cuidhteas fhaighinn dhiubh," thuirt i.
Tha teagamh ann cuideachd mu thidsearan bun-sgoile a bhith a' gabhail uallaich airson nan cuspairean sònraichte.
"Tha na tidsearan fhèin iomagainneach mun a sin.
"Tha e fìor gu bheil iad air teisteanas teagaisg fhaighinn a tha ag ràdh gu bheil iad air ìre a ruighinn anns na cuspairean sin, ach tha iad fhèin ag aideachadh gur i ìre gu math ìosal a tha sin.
"Tha iad air teisteanas fhaighinn gu bheil iad comasach air, mar eisimpleir, ceòl a theagasg, ach canaidh iad fhèin nach urrainn dhaibh ceòl a leughadh, ionnstramaid a chluich, 's nach eil guth seinn aca.
A-mach Às an Àbhaist
"'S e prìomh amas teisteanas foghlaim bun-sgoile gu bheil iad comasach air na cuspairean mar leughadh agus sgrìobhadh agus matamataig a theagasg," thuirt i.
Tha a' Chomhairle ag ràdh gu bheil iad cha-mhòr leotha fhèin ann an Alba le bhith a' cleachdadh thidsearan-siubhail. Ach chan eil a' Bh.Ph. NicAmhlaigh a' gabhail ri sin.
"Chan eil sin buileach fìor a bharrachd, airson tha na comhairlean eileanach eile leithid Sealtainn agus Arcaibh, tha tidsearan mar seo aca agus chan eil guth sam bith acasan air an suidheachadh sin atharrachadh.
"Tha comhairlean eile dùthchail air Tìr Mòr leithid Comhairle Aonghais, fhathast a' cleachdadh thidsearan a tha a' dol bho sgoil gu sgoil a thaobh nan cuspairean a tha seo.
"Agus ged a bhitheadh sinn a-mach às an àbhaist, tha sinn a-mach às an àbhaist ann an dòigh a tha math agus a tha feumail agus cuideachail dhan chloinn.
"Uaireannan chan e an rud a tha càch a' dèanamh an rud as fheàrr. Uaireannan bu chòir dhuinn a bhith a' coimhead gur e sinne a th' air thoiseach air càch agus feuchainn ri sin a chumail suas," thuirt i.
Thuirt a' Chomhairle gu bheil Comataidh an Fhoghlaim air aontachadh coimhead a-rithist ri seirbheis thidsearan nan cuspairean sònraichte taobh a-staigh buidseat 2013/14.
Thuirt iad gu bheil e comasach do thidsearan bun-sgoile ealain, spòrs agus ceòl a theagasg, 's gum bi seirbheis thidsearan nan cuspairean sònraichte san àm ri teachd an urra ri buidseatan na Comhairle.


c: text/html

text:
Naidheachdan 11:00m.
24 An Dàmhair 2012 Ùraichte aig Ùraichte aig
Alba san Aonadh Eòrpach
Tha na pàrtaidhean eile ag iarraidh air Riaghaltas SNP na h-Alba comhairle laghail sam bith a fhuair iad mu bhallrachd Alba neo-eisimeilich anns an Aonach Eòrpach fhoillseachadh. Chaidh am Prìomh Mhinistear, Ailig Salmond, às àicheadh an-dè gun do dh'innis e breugan mun chùis nuair a bhruidhinn e ris a' BhBC air a' chùis anns a' Mhàrt. Thuirt an Leas-Phrìomh Mhinistear, Nicola Sturgeon, gun gabhadh duine reusanta sam bith ri mìneachadh Mhgr Salmond, ach chan eil na pàrtaidhean dùbhlain riaraichte le sin.
Neo-eisimeileachd a' BhBC
Thug Cathraiche Urras a' BhBC, am Morair Patten, rabhadh do mhinistear riaghaltais gun teagamh a chur ann an neo-eisimeileachd a' BhBC, an lùib an sgainneil mu Jimmy Savile. Thuirt Rùnaire a' Chultair, Maria Miller, gu bheil dragh oirrese mu earbsa an t-sluaigh sa BhBC an dèidh na th' air tighinn am follais mun cho-dhùnadh rannsachadh Newsnight air Savile a leigeil às. Bha seo an dèidh do dh'Àrd-stiùiriche a' BhBC, George Entwhistle, a dhol fo cheasnachadh aig Comataidh a' Chultair an-dè.
Drabastair
Thuirt Scotland Yard gun deach cleasaiche telebhisein a chur fo chasaid gun do dh'èignich e gille 14 bliadhna de dh'aois. Tha an t-actar, nach fhaodar ainmeachadh air adhbharan laghail, fo chasaid gun tug e ionnsaigh air a' ghille aig taigh-chluiche ann an Lunnainn.
Co-ionnanachd Phàighidh
Tha riaghladh bhon Phrìomh Chùirt an-diugh a' toirt cothrom do na mìltean bhoireannach a dhol gu lagh airson pàigheadh co-ionnan ri fir. Thàinig breith bhon Phrìomh Chùirt a leigeas leotha a dhol dhan Chùirt seach gu tribunal. 'S tha sin a' ciallachadh gu bheil cothrom ann cùis a thogail cho fada ri sia bliadhna an dèidh làimhe, seach sia mìosan.
Heileacoptair
Tha e air tighinn am follais gur e dragh a bh' air na pìleatan mun ghèarbocsa is coireach gun tàinig air heileacoptair Superpuma laighe sa mhuir ann an èiginn faisg air Sealtainn a' bhòn-dè. Thuirt Eurocopter, a tha a' togail an heileacoptair Superpuma, gun deach rabhadh gum faodadh trioblaid a bhith ann le siostam ola a' ghèarbocsa. Thàinig 19 duine a bh' air bòrd às gu sàbhailte.
Tubaistean Mairbhteach
Bha lùghdachadh de 11% san àireamh de bhàs air rathaidean na h-Alba ann an 2011. Chaill 168 am beatha ann an tubaistean-rathaid an-uiridh. Tha sin sìos bho 208 ann an 2010. Bha an àireamh a chaidh a leòn sìos cuideachd dhan ìre as ìsle bho thòisich clàradh bho chionn còrr is 60 bliadhna.
Scalpaigh
Chuala coinneamh ann an Scalpaigh an-raoir gu bheil deagh chothrom aig an eilean air soirbheachas fo smachd na coimhearsnachd. Bha a' choinneamh a' beachdachadh air na thàinig à co-chomhairleachadh air plana an uachdarain an t-eilean a thoirt do mhuinntir an àite. Tha dùil gun tèid pàipearan baileat a sgaoileadh tron phost a-màireach airson cothrom a thoirt do dhaoine bhòtadh air a' chùis.

robotstxt: allowed

filter: keep


text:
Bidh an einnsean rannsachaidh a 'dèanamh diofar dhleastanasan, leithid làraichean-lìn a bhith a' crathadh, a 'togail an clàr-amais, agus a' toirt liosta de na làraichean-lìn a tha a 'còrdadh ri luchd-cleachdaidh a rèir an rannsachaidhean agus na prìomh fhaclan. Is e gach stad an sgrìobhainn air leth (pdf, duilleag-lìn, jpg, png, no eile), agus tha na h-innealan rannsachaidh a 'tarraing às an làrach-lìn gu lèir a' cleachdadh an sgrìobhainn seo. Bidh iad a 'cur làn stad air agus a' dearbhadh càileachd a 'toirt taic dha de dhiofar làraichean-lìn - luxury bracelets. Is e an dà phrìomh dhreuchd aig einnseanan luirg:
Tha Sohail Sadiq, prìomh eòlaiche bho Semalt Seirbheisean Didseatach, a 'roinn cuid de na molaidhean feumail a thaobh seo.
1. A 'clàradh agus a' crathadh làraichean-lìn: bidh na h-innealan rannsachaidh a 'craoladh milleanan de sgrìobhainnean lìn, duilleagan, naidheachdan, bhideothan, faidhlichean agus meadhanan.
2. A 'toirt seachad freagairtean ceart: tha na h-innealan rannsachaidh cuideachd a' toirt seachad freagairtean do cheistean an luchd-cleachdaidh ann an cruth liostaichean agus duilleagan buntainneach a gheibh iad agus inbhe airson buntainneachd.
Ciamar a choinnicheas na h-einnseanan rannsachaidh co-chòrdachd agus buntainneas?
Gus Google, Bing, Yahoo agus innealan rannsachaidh eile, tha buntainneachd a 'ciallachadh a bhith a' lorg nan faclan-luirg agus abairtean ceart. Bha amannan ann nuair a thug na h-einnseanan luirg dàta cuingealaichte dhuinn. Agus a-nis tha na h-innleadairean cleasach agus eòlach air na dòighean a dhealbh gus na toraidhean a mhaidseadh gu ceistean a 'chleachdaiche gu h-èifeachdach. Tha ceudan gu mìltean de fhactaran a-nis a 'toirt buaidh air a' bhuntainneachd, agus tha na h-innealan rannsachaidh a 'gabhail ris gu bheil na làraichean as ainmeile anns an dàta as iomchaidh agus as cinntiche. Tha an dùil seo air a bhith soirbheachail a thaobh riarachadh luchd-cleachdaidh le Google, Bing, agus Yahoo. Bidh na h-einnseanan luirg a 'cleachdadh algorithm sònraichte airson diofar làraich a shuidheachadh, agus tha na h-algorithms sin a' gabhail a-steach ceudan gu mìltean de atharraichean..Anns an raon margaideachd, bidh eòlaichean a 'toirt iomradh air na h-algorithms mar na factaran rangachadh.
Ciamar a gheibh sinn soirbheachadh a 'dol a-steach?
Tha coltas gu bheil na h-algorithm adhartach aig na h-innealan rannsachaidh neo-fhuasgladh, ach tha na h-einnseanan a 'toirt seachad beagan fiosrachaidh mu bhith a' coileanadh nan toraidhean a tha a dhìth no trafaig càileachd gu cunbhalach. Gu tric, bidh na h-einnseanan luirg a 'toirt dhuinn fiosrachadh mu SEO agus mar as urrainn dhut an làrach agad a dhèanamh nas fheàrr.
Tha Google agus innealan rannsachaidh eile a 'moladh na leanas airson roinnean nas fheàrr:
1. Dèan na duilleagan gu sònraichte airson do luchd-tadhail, chan ann airson nan innealan rannsachaidh. Cha bu chòir dhut mealladh a dhèanamh air na cleachdaichean agus a sheachnadh a 'taisbeanadh susbaint meallta airson ìre inneil rannsachaidh nas fheàrr .
2. Leasaich an làrach-lìn agad leis an òrdugh soilleir agus ceanglaichean teacsa càileachd. Bu chòir na duilleagan uile a leughadh agus a chleachdadh airson co-dhiù aon cheangal teacsa staitigeach.
3. Bu chòir dhut làrach-lìn a chruthachadh, fiosrachail agus feumail, agus artaigilean a sgrìobhadh a tha a 'toirt tuairisgeul ceart air do chuid bathair agus sheirbheisean.
4. Bu chòir dhut faclan-luirg agus abairtean iomchaidh a chleachdadh gus URLan a tha càirdeil do dhaoine agus tuairisgeulach a leasachadh. Tha e deatamach aon shreath de aon URL a sholarachadh gus nach bi an luchd-cleachdaidh air an stiùireadh gu 301 duilleag air sgàth susbaint dùblaichte.
Gun eagal idir
A thuilleadh air na comhairlean agus comhairle sin, tha na margaidhean rannsachaidh air dòighean a lorg air mar a chuireas iad am fiosrachadh a-mach air na dreuchdan aca. A-nis, bidh na marketers agus SEOs a 'cleachdadh còdan agus dàta sònraichte gus an cuid làraichean-lìn a chuideachadh agus gu bheil blog a' coileanadh suidheachadh nas fheàrr anns na toraidhean inneal rannsachaidh . Gu iongantach, tha na h-innealan rannsachaidh a 'toirt taic dha diofar oidhirpean agus a' toirt seachad comhairle feumail don luchd-cleachdaidh aca. Bidh eadhon na riochdairean rannsachaidh a 'cuideachadh luchd-stiùiridh agus bloggairean le bhith a' gabhail pàirt ann am puist, fòraman agus còmhraidhean buidhne.


text:
- TIOTAL
- Teisteanas do Lachlann MacMhathain, duilleag 1
- EXTERNAL ID
- Z_GB232_D928_C_I_05
- DEIT
- 1836
- LINN
- 1830an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5619
- KEYWORDS
- foghlam
oilthighean
lannsaireachd
oileanaich mheidigeach
lannsairean
Tha an teisteanas seo leis an deit 23 Lùnastal 1836 air a shoidhnigeadh le Seumas MacUilleim, lannsair, Glaschu. Tha e a' dearbhadh gun do fhritheil MacMhathain òraidean MhicUilleim air banas-glùine agus galaran mhnathan agus chloinne, agus gun do rinn e adhartas mòr na oideachadh proifeiseanta. Sa chrìochnachadh tha MacUilleim ag àrd-mholadh MhicMhathain mar lannsair le deagh bharantachadh. Tha an sgrìobhainn na pàirt de Thasglann JLM Mitchell aig Comann Gàidhlig Inbhir Nis. B' e Lachlann MacMhathain sinn-seanair Mhitchell.
Air a stèidheachadh fo Thiomnadh Iain MhicAnndrais (1726-1796), bha Institiùd MhicAnndrais air a cur air bhonn ann an 1796. Ann an 1826 dh'atharraicheadh an t-ainm gu Oilthigh MhicAnndrais ach ann an 1877 dh'fheumadh i an tiotal 'Oilthigh' a chur bhuaipe leis nach robh barantas rìoghail aice - 's an àite sin thugadh Colaiste MhicAnndrais oirre. Ann an 1887 thàinig i gu bhith na prìomh phàirt de Cholaiste Theicneòlach Ghlaschu agus Taobh Siar na h-Alba.
Bha an Sgoil Mheidigeach, stèidhichte ann an 1799, na pàirt cudromach de dh'Oilthigh MhicAnndrais. Ann an 1887 chaidh seo na ionad a bha air a ruith gu neo-eisimeileach, agus mu dheireadh chaidh a ghabhail a-staigh gu Oilthigh Ghlaschu ann an 1947. Fhad 's a bha Colaiste/Oilthigh MhicAnndrais ann, gu tric 's e an 'Andersonian' a chanadh daoine ris


text:
Naidheachdan 11:00m
26 An Giblean 2012 Ùraichte aig Ùraichte aig
Salmond
Thèid Prìomh Mhinistear na h-Alba, Ailig Salmond, a cheasnachadh aig Holyrood an-diugh mu cheanglaichean ri News Corporation aig Rupert Murdoch. Chaidh puist-dealain fhoillseachadh na bu tràithe an t-seachdain-sa aig rannsachadh Leveson mu mhodhan obrach nam meadhanan naidheachd a tha a' cur an cèill beachd gu faodadh gu robh Ailg Salmond deònach taic a chur ri oidhirp Rupert Murdoch air BSkyB a ghabhail thairis. Tha Mgr Salmond a' dol as àicheadh gun do rinn e dad ceàrr.
Murdoch
Tha Rupert Murdoch a' toirt fianais an-diugh a-rithist do rannsachadh Leveson le ceasnachadh air mu chasaidean gu robh luchd nam pàipearan-naidheachd aige a' toirt pàigheadh mì-laghail seachad airson fiosrachadh fhaighinn bho oifigich phoblach. Thuirt an ceannard Làbarach, Ed Miliband, nach gabh e creidsinn gu bheil Rùnaire a' Chultair, Jeremy Hunt, fhathast san dreuchd an dèidh na thàinig am follais mu cheanglaichean eadar an roinn aige-san agus News Corporation.
Bamber
Cha do shoirbhich idir le fear a chaidh dhan phrìosan bho chionn còig bliadhna fichead airson còignear de theaghlach a mhort, agus e a' feuchainn ris a chùis a thoirt gu Cùirt an Ath-Thagraidh. Chaidh Jeremy Bamber a dhìteadh airson a phàrantan-dalta, a phiuthar agus dithis eile san teaghlach a mhort ann an Essex ann an 1985. Thuirt Comisean Ath-Sgrùdaidh nan Cùisean Eucoir nach fhaca iad dad de dh'fhiosrachadh ùr a chuireadh às dhan dìteadh sin.
Rangers
Thuirt manaidsear Rangers, Ally McCoist, nach eil maoidheadh air panal breithneachaidh an SFA ach a' dèanamh milleadh air Rangers. Thàinig e am follais gun tug poilis comhairle mu thèarainteachd do bhuill a' phanail a chur peanas air Rangers, agus tha na poilis cuideachd a' rannsachadh aithrisean gun deach maoidheadh air an triùir sin an dèidh dha a h-ainmean aca nochdadh air làraich-lìn. Thuirt Ally McCoist na bu tràithe an t-seachdainn seo gum bu chòir an triùir sin ainmeachadh gu poblach ach thuirt e an-diugh nach robh esan a-riamh airson gum biodh duine a' maoidheadh cron orra.
Taylor
Thig breith bho Chùirt Eucoir Cogaidh an Hague an-diugh air Charles Taylor a bha na cheann-suidhe air stàit Liberia air taobh siar Africa. Tha esan a' dol as àicheadh gu robh e ri mort, èigneachadh agus a' cleachdadh chloinne mar shaighdearan ann an Sierra Leone anns na 1990an.
Drugaichean
Thuirt Polais a Chinn a' Tuath agus NHS na Gàidhealtachd gu bheil feadhainn anns a' Ghearasdan fhathast a' gabhail phileachan diazepam mì-laghail a dh'aindeoin rabhadh mun chunnart aig toiseach na seachdainn. Thuirt na poilis gun d' fhuair iad na h-uimhir de dhaoine leis na drugaichean sin bhon uairsin.
Spòrs
Bha an goilfear Albannach Richie Ramsay aig dhà fo par anns an fharpais Eòrpach mu dheireadh ann an Coiria a Deas. Tha e an-dràtsa dà sràc bho mhullach a' chlàir. Agus, ann an snooker, tha prìomh chluicheadair na cruinne Mark Selby a-mach à Farpais na Cruinne ann an Sheffield. Chaill e ri Barry Hawkins. An-duigh, tha an t-Albannach Stephen MacGuaire a' tòiseachadh air a' ghèam aige anns an dàrna cuairt an aghaidh an t-Sasannaich Joe Perry.


text:
4 am Màrt
'S e 4 am Màrt an 63mh latha dhen bhliadhna a rèir a' Mhìosachain Ghriogaraich (64mh ann am bliadhna-leum). Tha 302 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1386 - Chaidh Jogaila a chrùnadh ann an Kraków.
- 1791 - Tha Vermont air a bhith na stàit.
- 1845 - Thòisich James K. Polk mar 11mh ceann-suidhe nan Stàitean Aonaichte.
- 1853 - Thòisich Franklin Pierce mar 14mh ceann-suidhe nan Stàitean Aonaichte.
- 1913 - Thòisich Woodrow Wilson mar 28mh ceann-suidhe nan Stàitean Aonaichte.
Breithean[deasaich | deasaich an tùs]
- 1394 - Eanraig am Maraiche, rannsaichear mara as a' Phortagail.
- 1973 - Pàdraig Harvie, neach-poileataigs Albannach.
- 1904 - Carlos Vieco Ortiz, ceòladair à Coloimbia.
- 1968 - Christina McKelvie, neach-poileataigs à Alba.


text:
Naidheachdan 11:00m
30 An Cèitean 2014 Ùraichte aig Ùraichte aig
Referendum
Thòisich an iomairt fhoirmeil airson referendum neo-eisimeileachd na h-Alba an-diugh. Eadar seo agus an 18mh là den t-Sultain feumaidh pàrtaidhean poileataigeach agus buidhnean eile a tha an sàs anns an deasbad cumail ri lagh air na chosgas iad air an iomairt. Agus tha riaghailtean teann a thaobh cothromachd air buidhnean craolaidh cuideachd.
Doire
Chaidh droch mhilleadh a dhèanamh air taigh-òsta ann an Doire ann an Èirinn a Tuath nuair a spreadh bom-teine nuair a bha sgioba an airm a' feuchainn ri a smàladh. Dh'fhàg duine, air an robh clogaid a' falach aghaidh, am bom ann am baga ann an Taigh-Òsta an Everglades a-raoir. Cha deach duine a ghoirteachadh.
Chilcot
Thuirt an t-seann Phrìomh Mhinistear Tòraidh, Sir John Mayor, gur e tàmailt a th' ann nach bi Rannsachadh Chilcot air cogadh Irac a' foillseachadh làn leth-bhreac den chòmhradh eadar Tony Blair agus Seòras Bush. Thèid earrainnean den chòmhradh a sgaoileadh, ach thuirt Sir John nach bi daoine riaraichte gus am faigh iad am fiosrachadh gu lèir.
A96
Tha Pàrtaidh Uaine na Gàidhealtachd 's nan Eilean a' càineadh a' phlana as ùire aig Riaghaltas na h-Alba airson rathad air iomall Inbhir Nis, a bhiodh a' ceangal an A9 aig cearcall-rathaid Bhaile a' Ghobhainn ris an A9 faisg air na h-Innseagan. Tha am Pàrtaidh Uaine ag ràdh gun dèan an sgeama cron air an àrainneachd agus gum biodh e na b' fheàrr an £30m a chosg an àiteigin eile.
Earra-Ghàidheal
Thuirt Ceannard Bhòrd na Gàidhlig, Iain Aonghas MacAoidh, gum bu chòir coimhead a-nise ri foghlam Gàidhlig a leasachadh ann an Earra-Ghàidheal. Bha e a' bruidhinn agus obair air tòiseachadh air bun-sgoil Ghàidhlig ùr a thogail sa Ghearasdan. Agus chaidh innse gun tèid Oifigear Foghlaim Gàidhlig fhastadh as t-Samhradh a bhios ag obair do Chomhairle na Gàidhealtachd agus do Chomhairle Earra-Ghàidheal agus Bhòid.
Hiort
Tha sgioba de dh'ochdnar às an Eilean Sgitheanach air Hiort fhàgail anns a' mhadainn an-diugh agus iad ag iomradh às an sin air ais a Phort Rìgh. Tha iad a' dèanamh na slighe ann an seann sgoth fhiodh, anns am bheil 20 troigh de dh'fhaid, agus a chaidh a càradh airson an turas. Tha iad ag aithris gu bheil an aimsir air a bhith fàbharach gu ruige seo, agus iad ag amas air a bhith air ais ann am Port Rìgh an ath-oidhche.


text:
- TIOTAL
- Luchd-obrach - Taigh-òsta a' Chaoil
- EXTERNAL ID
- HCD00934
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1950an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12593
- KEYWORDS
- Taigh-òsta Loch Aillse
luchd-obrach taigh-òsta
Leòmhann na h-Alba
Bha Taigh-òsta a' Chaoil an toiseach na loidse prìobhaideach, air a thogail le Sir Alasdair MacMhathain, agus air a reic le mhac, Sir Coinneach MacMhathain, ris an London Midland Scottish Railway airson a chur na thaigh-òsta. Chaidh iomadh atharrachadh agus leudachadh a dhèanamh air thar nam bliadhnachan, agus tha e fhathast na thaigh-òsta, a-nis fo shealbh prìobhaideach. Ri linn 's far a bheil e air Loch Aillse, le seallaidhean brèagha a-null dhan Eilean Sgitheanach, bidh mòran luchd-turais a' fuireach ann. Anns an dealbh seo tha an luchd-obrach air beulaibh an taigh-òsta air latha brèagha samhraidh, a rèir coltais. Leis gu bheil brataich agus clàran le Lèomhann na h-Alba air beulaibh an taigh-òsta, 's dòcha gur e tachartas sònraichte a bh' ann
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Seumas Dòmhnallach
- EXTERNAL ID
- QZP40_467_P372
- DEIT
- 1897
- CRUTHADAIR
- Rev Adam Gunn, MA & John Mackay (eds)
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31258
- KEYWORDS
- daoine
comainn
Rugadh Seumas Dòmhnallach ann an Dùn Èideann ann an 1850, far an robh athair na chiad ionmhasair aig an Eaglais Shaoir. Thòisich a cheangal ris a' Ghaidhealtachd nuair a bha e òg, oir chaith e mòran ùine aig taigh a sheanar air taobh a mhàthar, an t-Urr Daibhidh MacCoinnich à Fàr. Ann an 1870 ghabh e ballrachd de Chomann Chataibh (Dùn Èideann) is bha e na rùnaire an sin rè beagan ùine. Bha e na iar-cheannard, na cheannard is na ionmhasair an dèidh sin. Bha e na Riaghladair air an Urras Ghàdhealach cuideachd, a' riochdachadh Chataibh is Ghallaibh.
Chaidh a dhèanamh na Sgrìobhadair dhan t-Seula (Writer to the Signet) ann an 1874 is bha e na chom-pàirtiche sa chompanaidh lagh Auld & MacDonald W.S. A thuilleadh air a bhith na stiùiriche air iomadh companaidh poblach, bha e na Iar Neach-gleidhidh Seula Mòr na h-Alba agus na Neach-gleidhidh thiotailean na h-Eaglais Shaoir.
Tha an dealbh seo air a toirt o 'Sutherland and the Reay Country', air a dheasachadh leis an Urr Adhamh Guinneis Iain MacAoidh, 1897. Bha e air aiste a sgrìobhadh air a shon


text:
16 an Giblean
'S e 16 an Giblean an 106mh latha dhen bhliadhna a rèir a' Mhìosachain Ghriogaraich (107mh ann am bliadhna-leum). Tha 259 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
Breithean[deasaich | deasaich an tùs]
- 1844 - Anatole France, ann am Paris. Sgrìobhadair.
- 1889 - Charlie Chaplin, actair Sasannach.
- 1921 - Peter Ustinov, actair Sasannach.
- 1927 - Joseph Alois Ratzinger, ann am Marktl am Inn. Pàpa às a' Ghearmailt.
- 1947 - Gerry Rafferty, seinneadair Albannach.
Bàsan[deasaich | deasaich an tùs]
- 1689 – Aphra Behn, sgrìobhadair is eadar-theangaiche Sasannach.
- 1859 - Alexis de Tocqueville, sgrìobhadair às an Fhraing.


text:
Naidheachdan 11:00m
30 An Lùnasdal 2013 Ùraichte aig Ùraichte aig
Siria
Thuirt an Sealsalair Seòras Osborne, gu bheil ceistean mòra ann a-niste mu àite Bhreatainn anns an t-Saoghal, an dèidh do Thaigh nan Cumantan bhòtadh an aghaidh an Riaghaltais, a bha ag iarraidh taic airson ionnsaigh armaichte air Siria. Chaidh a' bhòt 285 gu 272, an aghaidh an Riaghaltais. Chaidh 30 duine de na buill Tòraidheach, agus naoinear Lib-Deamach, an aghaidh na Co-bhanntachd. Thuirt Ceannard nan Làbarach, Ed Miliband, a dh'aindeoin sin, nach fhaod Breatainn sluagh Shiria a thrèigsinn, agus thuirt e gum feum cuideam poileataigeach a chur air a' Cheann-suidhe Assad.
Agus dh'innis a' Ghearmailt an-diugh, nach gabh iadsan pàirt sam bith ann an ionnsaigh le armachd air Siria.
Thug Oifis na Dùthcha rabhadh do Bhreatannaich an aghaidh siubhail dhan Lebanon, agus dragh ann mu ghamhlas do dhùthchanan an taobh siar, le coltas gum faodadh fhathast ionnsaigh armaichte a thoirt air Siria.
Heileacoptairean
Tha cuid de sheòrsa heileacoptair Super Puma a' tòiseachadh a' siubhail a-rithist gu clàran-ola is gas a' Chuain a Tuath an-diugh. Chaidh na heileacoptairean sin a thoirt a-mach à seirbheis an dèidh na tubaiste far Shealtainn an t-seachdain seo chaidh anns an deach ceathrar a mharbhadh. Cha bhi cead aig an t-seòrsa L2 de na heileacoptairean, an seòrsa a bh' anns an tubaist seachdain bho an-diugh, luchd-siubhail a ghiùlain.
Bàli
Cha do shoirbhich idir le boireannach à Breatainn le tagradh an aghaidh binn bàis airson a bhith ri cùiltearachd dhrogaichean ann an Indonèisia. Chaidh Lindsay Sandiford à Gloucestershire a chur an grèim aig Port-adhair Bàli anns a' Chèitean an-uiridh, le 5cg de chocaine anns a' bhaga aice. Chaidh binn bàis oirre anns an Fhaoilleach.
Bochdainn Chloinne
Tha aithisg ùr ag ràdh gu bheil millean gu leth leanabh a bharrachd beò ann am bochdainn anns an Rìoghachd Aonaichte na bha bho chionn 40 bliadhna. Tha Biùro Nàiseanta na Cloinne ag ràdh, mur a tèid cur às do mhì-chothromachd eadar beartas agus bochdainn gum bi clann ag èirigh suas ann an siostam de sgarradh sòisealta.
An A9
Coinnichidh buidheann bhon Eaglais Shaoir ri Ministear na Còmhdhail, Keith Brown, an ath-sheachdain, a dh'iarraidh air rathad an A9 a thoirt gu dà-fhillteachd cho luath 's a ghabhas dèanamh. Chuir ministearan litir gu Mgr Brown bho chionn ghoirid, agus iad ag ràdh gu bheil fada cus call beatha air an rathad eadar Peairt agus Inbhir Nis.


text:
CARMINA GADELICA
Ortha nan Gaidheal
ORA TURAIS [116]
- Bith a bhi na m' bhial,
- Bladh a bhi na m' chainn,
- Blath na siri na mo bhile,
- Gun an rig mi nail.
- An gaol thug Iosa Criosda
- Bhi lionadh gach cridhe domh,
- An gaol thug Iosa Criosda
- Da m' lionadh air an son.
- Siubhal choire, siubhal choille,
- Siubhal fraoine fada, fas,
- Moire mhin-gheal sior dha m' chobhair,
- Am Buachaill Iosa m' dhion's a chas,
- Moire mhin-gheal sior dha m' chobhair,
- Am Buachaill Iosa m' dhion's a chas.
Niall MacFhionnlaigh, A' Chiste Ghàidhlig, a chuir na teacsaichean seo gu léir bho Carmina Gadelica air an làrach-lìn aig Sabhal Mór Ostaig ann an 1995
2001-04-08 CPD


text:
- TIOTAL
- Taisbeanadh Fhlùraichean, Cille Chuimein
- EXTERNAL ID
- HC_INV_FLORALDISPLAYS_002
- ÀITE
- Cille Chuimein
- SGÌRE
- An Àird
- SIORRACHD/PARRAIST
- INBHIR NIS: Both Fhleisginn 's Obar Thairbh
- LINN
- 1990an
- NEACH-FIOSRACHAIDH
- Comhairle na Gàidhealtachd
- AITHNEACHADH MAOINE
- 13471
- KEYWORDS
- dìtheanan
flùraichean
uilebheist Loch Nis
uilebheist
'S e seo dealbh-camara de thaisbeanadh shìtheanan de dh'Uilebheist Loch Nis aig Glasan na Sligh'-Uisge ann an Cill' Chuimein.
Tha baile beag Chill' Chuimein na laighe aig ceann an iar-dheas Loch Nis far a bheil an t-Sligh' Uisge a' dol a-steach dhan loch. Uaireigin, an àite Fort Augustus a bhith air ann am Beurla, bha ainm coltach ris a' Ghàidhlig air, Cill' Chuimein, às dèidh an Naoimh Cuimein.
Thog an Seanailear Wade gearastan san sgìre ann an 1730 agus dh'fhàs am baile timcheall air. 'S ann air fear de na mic aig Seòras ll a chaidh an gearastan ainmeachadh - Augustus - 's e sin am mac air am biodh Diùc Chumberland, am 'buidsear' ainmeil aig Cùil Lodair. Chaidh na bha air fhàgail den chiad ghearastan a thogail a-steach don Abaid Bhenedioctach san 19mh linn


text:
- TIOTAL
- Buairidhean an Eilein Sgitheanaich - lethbhreac litir gun t-Siorraim Ivory
- EXTERNAL ID
- Z_GB232_R13_J6_01
- ÀITE
- An t-Eilean Sgitheanach
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS
- DEIT
- 1882
- LINN
- 1880an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 5933
- KEYWORDS
- Baran Cheann Rois
Fuadaichean na Gàidhealtachd
lagh
òrdugh
cogail
lagh-airm
Buairidhean an Eilein Sgitheanaich - lethbhreac litir chun an t-Siorraim Ivory
Chithear an seo lethbhreac de litir bhon a' Mhorair Thagraidh Iain Balfour chun an t-Siorraim Ivory. Chaidh an Siorram Ivory an sàs an amhreit ri linn mar a làimhsich e e fhèin ann am buairidhean an Eilein Sgitheanaich (nuair a chuir e saighdearan an aghaidh muinntir an eilein) agus bu ghlè bheag de thaic a fhuair e bhon a' Mhorair Thagraidh. Ged a tha am Morair Tagraidh an seo a' mìneachadh nan adhbharan practaigeach gun a bhith a' cleachdach shaighdearan anns na buairidhean, dh'fhaodadh gun robh adhbharan modhanail aige cuideachd airson cur na aghaidh. Nuair a dh'èirich trioblaidean laghail Ivory an deidh làimh, cha d' fhuair e mòran cuideachaidh sam bith bho Bhalfour


text:
11/12/2013
Cothrom air chall ach am faic sinn nòs ùr?
Tha an gainnead airgid a-nis a' toirt greim às a' Ghàidhlig. Cha iongnadh sin. Tha an tuarastal aig tòrr againn air a bhith reòite fad 2 no 3 bliadhnaichean a-nis agus mura h-eil thu nad bhancair, bhall-pàrlamaid no spuinnedair 'hedge fund', tha sin a' ciallachadh teachd-a-steach nas isle.
Carson Cothrom ma-tha? Tha sin a' cur iongnadh orm. Shaoileadh tu gum biodh co-dhiù aon iris no pàipear-naidheachd cunbhalach riatanach do chànan air iomadh adhbhar: Tha e a' toirt cosnadh do chuid tro mheadhan a' chànain; tha a' togail ìomhaigh a' chànain; tha e na eisimplear do chloinn is luchd-ionnsachaidh agus ma tha e deiligeadh ri iomadh cuspair laitheil, tha e ag àbhaisteachadh a' chànain.
Dh'fhaodadh Cothrom a bhith na b'fheàrr, gun teagamh. Tha sinn uile feumach air ùrachadh bho àm gu àm. Bha caraid dhomh, aig nach eil a' Ghàidhlig ach a bhruidheas cànan eile, den bheachd gun robh coltas beagan seann-fhasanta is stolda air. Ged a bha mi-fhìn an-sàs sa chuis, 's urrainn dhomh beachd mo charaid a thuigsinn. Ach, a bheil Cothrom na sgathan air coimhearsnachd luchd-ionnsachaidh na Gàidhlig? Tha cuimhneam air clasaichean 20 bliadhna air ais far an robh fada cus falt liath an-làthair. Bha e follaiseach gun robh a' Ghàidhlig a' tarraing nam pensioners mar chur-seachad. Daoine nach ruigeadh fileatachd, mar bu nòs, agus nach toireadh facal dhith dhan ath ghinealach.
Saoilidh mi gu bheil cuisean beagan nas fheàrr san là an-diugh le barrachd phàrant a' togail a' chànain. Ach, a bheil an òigridh an-sàs ann?
Tha an iris Eireannach 'Nós' na shàr eisimplear. Tha e ri fhaotainn ann an clò agus air loidhne. Agus, tha e beòthail is tarraingeach. Bu choir rudeigin mar seo a bhith againn.
Co às a thig na geàrraidhean ma-tha? Chan eil fiosam. Ach, tha fiosam nach eil cuid a bhuidhnean Gàidhlig cho eifeachdach sa bu choir. Se Comhairle nan Leabhraichean aon eisimplear. Gach bliadhna, bidh mi a' cur òrdain a-steach airson tiodhlacan don teaghlaich is caraidean. Agus gach bliadhna, tha an òrdain a' dol air iomrall. Aig a' char as fheàrr, feumaidh mi feitheamh suas gu mìos airson mo chuid stuthan fhaighinn no iarrtas a dhèanamh airson m'airgead air ais. Mar Chothrom agus CLI, se goireas air leth cudromach a th'ann an CnL. Gu mi-fhòrtanach, tha obrachadh dheth rudeigin lapach.
Saoilidh mi cuideachd, a bheil Bòrd na Gàidhlig fhathast a' maoineachadh 'ceòl na Gàidhlig'? Se mo bheachd nach bu choir ceòladair no comhlan sgillin fhaighinn mura h-eil iad a' cleachdadh na Gàidhlig air na clàran aca agus nan cuid sanasachd. Tha saoghal na Gàidhlig air atharrachadh gu mòr agus ma bheir sinn airgead is inbhe do cheòl a tha 'Gaidhealach' dìreach air sgàth gu bheil ceòl na fidhle ann, tha cho math dhuinn a' laighe sìos an uchd a' bhàis sa bhad.
Ma tha Cothrom dhà-rìribh air chall dhuinn, clach air a chàrn. Ach, seo cothrom rudeigin ùr agus nas fheàrr a chruthachadh - ceòl ùr, fiolmaichean, polataigs, siubhail - ann an clò agus air loidhne. Rudeigin bragail is breabail cuideachd.
Se na faclan againn brìgh ar cànain agus as an aonais cha bhith againn ach ceòl binn.
Thoir sùil:
http://www.nosmag.com/
http://www.cli.org.uk/
14/11/2013
Brookmyre sa Chas Chaolas agus Saidh-faidh na Gàidhlig
Thòisich an t-seachdainn le Christopher Brookmyre - sgrìobhadair de nobhailean 'eucoir' - a' tighinn gu Leabharlann a' Chas Chaolais. S gann gum b'urrainn dhomh a chreidsinn nuair a chaidh innse dhomh le caraid gun nochdadh Brookmyre sa sgire. Nach e Fèis Leabhraichean Dhùn Eideann an raon aigesan?
Co-dhiù, nochd e is an tachartas saor san-asgaidh. Còrr is uair a thìde de chuimhneachan èibhinn, naidheachd dhrabasta is rosg eirmseach a tha inntinneach, culturach, borb, beòthail agus làn den droch bheul. Cha b'urrainn na b'fheàrr air oidhche fhuar Samhna.
Bha an èisteachd car neònach. Ri mo thaobh bha dà chailleach - aon Sasannach agus posh agus an tèile Albannach agus a cheart cho spaideil. Bha lethbhreac de Conde Nast Boatowner aig an t-Sasannach. Bha a' bhan-Albannach ag ràdh gu bheil leabhraichean Bhrookmyre ceart gu leòr aig a' cheann thall, aon uair 's fhuair thu seachadh air an droch chainnt. Mhothaich mi gun d'rinn iad gàire is an 'droch chainnt' a' ruith far teanga Bhroomyre fad na h-oidhche.
Se an leabhar as ùire aige Flesh Wounds. Beagan nas duirche na thàinig roimhe agus thig e a-steach ort gur e seo sgrìobhadair a tha a-nis 'aig ìre'. An ann aig àirde a chomais a tha e? Chan eil mi cinnteach ach bha na chuala sinn bho Flesh Wounds fìor mhath gu dearbh.
Stevie had a Bentley Continental GT outside. He loved that machine like it was part of him: loved the growl of its engine, the gleam of its lines; loved what it said about him. It boasted more than six hundred brake horsepower, did nought to sixty in four seconds and its low-slung suspension was so smooth it handled like one of those lightcycles from Tron. But driving it had never given him a fraction of the excitement he had experienced behind the wheel of a stolen Escort XR3i when he was sixteen, his brother Nico riding shotgun, their cousins Doke and Jazz in the back, Stevie throwing the car around like it was the dodgems.
That thought was what finally gave him the nudge to get moving. It was one thing to miss your youth, but nostalgia could seduce you into thinking that the best of you lay in the past. To wallow in it was the same as staying here in this seat instead of going out to meet the day.
Fuck. That.
Mholainn-sa gun ceannaicheadh tu seo aig Amazon. Ach bhon nach eil Amazon a' pàigheadh cisean ged a tha na prothaidean a' taomadh a-steach, shaoileam gum biodh e na b'fheàrr a dhol gu Play. S math is fhiach e.
Sgrìobh mi pìos air leabhar Thim Armstrong bho chionn ghreis as deidh dha an nobhail 'saidh-faidh' aige a chur air bhog ann an Dùn Eideann. Tha e coltach gun robh na h-eòlaichean bhon Saltire Society an-lathair air an là gam bogadh fhèin san litearras is ceòl punc a chunnacas is chualas an diofar àiteachan. Thug iad e dha duais airson a' chiadh nobhail as fheàrr airson 'Cuan Dubh Drilseach'. Meal a naidheachd.
Cas Chaolais - South Queensferry
31/10/2013
Telebhisean 'son Oidhche Shamhna
Chan eil càil na b'fheàrr mar ullachadh airson Oidhche Shamhna. Deich mionaidean air beulaibh aon de na dealbhan-beò bho Bhocan TV agus tha an dà chuid inbhich is clann deiseil airson nan sràidean. Samhnagan air an lasadh, pocannan dòchasach is drama no dhà san t-searrag.
Cha b'urrainn dhomh 'embed' a lorg dhi, ach shaoileam gum b'fhiach e an sàr obair aig West Highland Animation no Bocan TV a thaisbeanadh an-seo. Tarraingeach do chloinn, is tòrr dheth dèanta le cloinn, tha e cuideachd air leth feumail do luchd-ionnsachaidh. Dòigh eile gus ar cànan àbhaisteachadh.
Suidh air ais is coimhead... Samhain shona dhuibh.
Each Uisge Loch Nis
23/09/2013
Gàidhlig am follais air na sràidean
Tha cuideigin bho YesAlba air sanasan 'Bu Chòir' a dhèanamh - gleansach is tarraingeach agus... sìmplidh. Bha làn thìde ac' air. Ach, bha an co-ionnanachd siud a dhith air YesScotland airson greis mhath.
A-nis, tha craiteachan de chothromachd againn. Suas ma-tha agus air adhart.
Bha brataichean eile ann cuideachd ann an seann chainnt ar dùthcha - cuid air an cruthachadh le pàipear is peann.
Mar iomairt na h-Alba fhèin, se ar dleastanas a bhith bragail is breabach, dana is dìcheallach.
Ruigidh each mall...
(Na dealbhan an-seo bho thùsan eadar-dhealaichte)
16/09/2013
Oigridh air na sràidean...
...is tòrr a bharrachd, eadar cnapach is cailleach. Se caismeachd na bliadhnasa airson neo-eisimealachd na h-Alba Disathairne sa tighinn. Bha còrr is 10000 ann an-uiridh - nach dèan sinn cinnteach gu bheil an tè seo nas motha?
Gheibhear an tuilleadh fiosrachaidh an-seo, ged sann sa chànain eile a tha e: http://independencerally.com/main/
Agus, fhad's a tha mi a-mach air cànan, tha mi air leth toilichte gu bheil cuid ann Yes Scotland air mothachadh mu dheireadh thall gu bheil seann chànan na h-Alba fhathast air bilean nam mìltean.
Gheibhear YesAlba an-seo. An dòchas gum faic sinn ar cànan am follais Disathairne. Bithibh ann.
18/08/2013
The Engine Shed
Gura fada beò an t-àite seo. Se an t-Engine Shed taigh-fuine agus cafaidh glasraichear (siud a th'againn air vegetarian a-rèir an Stòr-Dàta) suidhichte ann an sgìre Naomh Leonard ann an Dùn Eideann. A bharrachd air sin ge-tà, se pròiseact a th'ann a bheir fastadh do dhaoine aig a bheil ciorram ionnsachaidh.
Tha roghainn farsaing de bhiadh slàn fallain anns nach eil feòil agus tòrr anns nach eil bathar-bainne nas mo. Tha e saor agus gheibhear seirbhis chàirdeil bho luchd-obrach an àite.
Bheir àiteachan mar seo seirbhis mhath dhan mhòr-shluagh ach nas cudromaiche, cuiridh iad rudeigin luachmhor a-steach dhan choimhearsnachd. Gu mi-fhòrtanach, tha iad fo chunnart bho Chomhairle Dhùn Eideann a tha ag iarraidh airgead a chaomhnadh tro ghearraidhean. An-uiridh, chuir a' Chomhairle roimhe an taic-airgid a bheir iad don Engine Shed a gheàrradh. As dèidh iomairt, ghèeill iad. Fhuair iad faochadh a' bhliadhna-sa ach 's mathaid nach bi iad cho fòrtanach sa ath bhliadhna.
Feuch gun tadhail thu air an Engine Shed agus gun cuir thu do ghuth dhan iomairt gus a shàbhalachadh as leth a' choimhearsnachd.
Tuilleadh fios an-seo.
City of Edinburgh Council: Stop the Closure of the Engine Shed
08/08/2013
Gàidhlig aig na Fèisean is aig amadain Think Scotland
Tha Dùn Eideann na bhoil an-dràsta is iomadh fèis air dòigh. Ged a tha e coltach gu bheil blasan Sasannach nan mòr-chuid am measg beòil na sràide, tha am brochan de chànanan a tha rin cluinntinn na thoileachas dhan chluas.
Air Disathairne 10mh Lùnastal,bidh seo ri lorg aig Fèis nan Leabhraichean cuideachd is measgachadh de dh'aoigh fo sgèith Ur-Sgeul a' leughadh bhon obair aca. Tha Mìcheal Klevenhaus as a' Ghearmailt air an obair aige a thaisbeanadh ann an Gàidhlig is cànan a dhùthcha-sa cuideachd. Tha Màiri E NicLeòid ann. Tha sgeul aice-se ann 'An Claigeann aig Damien Hirst' ged 's cinnteach gu bheil an tuilleadh aice sa bheart. Tha Aonghas Pàdraig Caimbeul gu bhith ann agus 's ìongatach mur a bhios esan a' leughadh bho 'Smuain na Maidne'.
Gu h-inntinneach, tha sealladh ann bho neach-ionnsachaidh air Iomall an Fhèis. Seo Bruce Fummey - Gaelic in the Afternoon is bidh tuilleadh mu Gàidhlig nan Gearmailteach aige! Na fhaclan fhèin:
For the last 18 months Bruce has been learning Gaelic. What's the point? Trips to Skye, listening to Gaelic radio, trying stand-up in Gaelic and lots of Germans. You read that right! If you want to hear the funny side of his story: where he went, who he met and the things that make your head want to explode and learn some Gaelic phrases from a half-lowland half-African comedian brought up by a Yorkshire granny, then this is for you!
Gu mi-fhòrtanach, tha cànan na h-Alba air a bhith sna cinn-naideachd airson nan adhbharan ceàrr cuideachd a' mhìos-sa. Tha e coltach gu bheil cuid ann an Luchd an Aonaidh airson eagal a chur air muinntir na h-Alba ro thighinn na Gàidhlig do na sgoiltean aca. Thog amadan no dithis an aithris a dh'fhoillsich FoghlamAlba anns an robh brosnachadh airson dà-chànanachais sna sgoiltean aca. Mar bu choir, thuirt iad gum bu choir sgoiltean suim a ghabhail dhan a' Ghàidhlig agus ma tha iarrtas ann, a libhreagadh dhan a' chloinn. Ach, mar bu dual, be propaganda diofraicte a nochd san Albannach agus air làrach-lìn aig buidheann Tòraidheach 'Think Scotland' - air a sgrìobhadh le riochdaire foghlaim (!!!) nan Tòraidhean. 'S beag an t-ìongnadh gur e an 'Daily Liar' a bh'aig na Gaidheil air an Albannach ri linn nam fuadaichean.
ON THE DAY that the Scottish Government announced that it wants all primary school children to learn Gaelic, I got a call from a distinguished, and well-known Gael, who could not believe what he was hearing. He told me, bluntly, that he thought the Scottish government had taken leave of its senses.
If that is the reaction from one of the most passionate supporters of all things Gaelic, then you can imagine what the reception has been elsewhere, and quite right too.
Gabhaidh am pìos sgriosail aca a leughadh an-seo.
As dèidh siud a leughadh, feumaidh mise dèanamh air tachartas Gaidhealach eile - siud an Whisky Fringe - airson tè bheag no deich.
10/07/2013
Gazpacho blanco
Nach math gu bheil ar biadh is ar cànan ag atharrachadh - fhad's a tha ri beò.
Co-dhiù, leis an ìre theothachd a' sreap seachad air 30C sa ghàrradh chùl aig Taigh an Donais, shaoileam gum biodh gazpacho blanco ceart is iomchaidh. Se adhbhar eile 's gu bheil sinn air a bhith ag ithe (òl?) gazpacho rojo fad beagan laithean a-nis.
Cha b'urrainn na b'fheàrr. Math agus math dhut. Tha e amh, ùr agus bhon nach eil ann ach glasraich, the e freagarrach dha 'glasraichearan-cruaidh' - siud a' Ghàidhlig air 'bhìogan'.
Tha reasabaidhean air a shon gu math furast' a lorg air loidhne ach seo an tionndadh a rinn mi-fhìn. Abair thusa gun do chòrd e ri Cailleach an Donais is se deagh mholadh a tha siud.
- 1 chopan almon gun rùsg
- 2 chopan fhìon-dhearc gheal
- 2 chlòbha chreamh
- leth-chulair
- beagan fìon-geur seiridh/ leann-ubhail
- ola-chruinn-ola
- craiteachan de lusan mar phearsal agus dìle
- salainn is pìobair
- craiteachan pìobar caidhean no tiolaidh
- copan sùgh ghlasraich (veggie stock)
- Pronn na h-almoin beagan mus cuir thu a h-uile càil dhan inneal-measgaidh. Sil beagan ola air a mhuin is fàg e sa phreas-fhuar airson uair no dhà.
Eso es todo. ¡Que aproveche!
19/04/2013
Soitheach fànais
Nach e tha math nuair a tha tachartas inntinneach san amharc san sgìre agad. Agus leis an-sin, chan eil mi a' ciallachadh àite air beulaibh bogs' an amadain a' coimhead air tuilleadh ceòl dùthchail air a chluich air beulaibh bodaich is cailleachan a tha nan leth-chadail.
Chan eil càil agam an-aghaidh ceòl na fidhle - tha tòrr dheth beòthail is breabail - ach chan e deagh theilidh a th'ann. Nach biodh e fada na b'fhearr beò - am measg sluagh mòr teann is gun sgeul air cathair is bòrd?
Co-dhiù, chan ann tric is minic sa tha leabhar ùr gu bhith a' nochdadh a tha an dà chuid sa Ghàidhlig agus mu sgiorradh sna speuran. Oh, agus le ceòl punc na Gàidhlig na chois.
Siud a th'againn ann an Dùn Eideann an ath sheachdainn nuair a bhios Tim Armstrong a' cur air bhog an leabhair saidh-faidh aige le beagan cuideachaidh bho Oi Polloi. Gu h-inntinneach, bidh seo uile a' tachairt sa chiad dol a-mach ann am bùth chlàr air Staran Lìte/ Leith Walk is an uair sin air bòrd bàta shìos aig Cladach Port Lìte.
Tuilleadh fiosrachaidh:
http://drilseach.net/2013/04/17/rocadh-air-a-bhata-ann-an-dun-eideann/
http://www.oipolloi.org/
http://ur-sgeul.tumblr.com/
24/02/2013
Oraidean Shoillse air ais.
Chì mi gu bheil sreath de dh'òraidean a' toiseachadh as ùr aig Oilthigh Dhùn Eideann an t-seachdainn-sa leis an t-seann sheinneadair bho Mhill a h-Uile Rud agus Na Gathan - Tim Armstrong - a' tighinn a bhruidhinn air 'Ionnsachadh Cànain mar Ghnìomh Sòisealta: Luchd-ionnsachaidh Inbheach agus Ath-bheothachadh na Gàidhlig'.
As dèidh bhliadhnaichean a' cluich ann an comhlan-ciùil beòthail a thug ceòl ùr sa Ghàidhlig do dh'oigridh air feadh na h-Eòrpa, tha mi làn chinnteach nach bi e a' moladh na leanas:
- tuilleadh òrain shean-fhàsanta ghruamach air am sparradh air ar cloinne leis a' Chomann Ghaidhealaich
- 'Taghadh bho na Trads' air BBC Alba o mhoch gu dubh
- cur às buileach do na cùrsaichean Ulpan is coisearan Gàidhlig a steidheachadh nan àite
- òrain spioradail bho Mhary Ann Kennedy gach madainn an àite Prògran Choinnich
- eadar-theangachadh bhon a' Chomann Ghaidhealaich air gach ainm-àite Gàidhlig a th'air na mapaichean Ordnance Survey air eagal's gun cuir iad dragh air luchd na Beurla
Sìos le cultar sgìtheil! Rocamaid gu cruaidh!
Tuilleadh fios an-seo.
Ceòl an-seo.
Subscribe to: Posts (Atom)


text:
- TIOTAL
- Leac shnaidhte, Eaglais an Triumpain, An t-Eilean Sgitheanach
- EXTERNAL ID
- HC_PLANNING_02_030_0848
- ÀITE
- An Triumpan
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Diùirinis
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14413
- KEYWORDS
- leacan
lic snaidhte
clachan uaighe
clach-uaighe
eaglaisean
caibealan
Tha a' chlach uaighe shnaidhte seo o bhliadhnaichean deireannach nam meadhan linntean na suidhe am broinn a' chladh a tha mun cuairt air Eaglais an Triumpain (no 's dòcha an t-Srùmpain) a tha an taobh an iar Rubha Bhatairnis san Eilean Sgitheanach. Tha e coltach gur e sagart no maol (sagart le ceann maol agus falt mu chiabhagan) a tha snaidhte air, air a ghearradh gu seasamh a-mach beagan, a làmhan còmhla ann an ùrnaigh.
'S dòcha gur ann cho tràth ri na 1300an a chaidh Eaglais an Triumpain a thogail. Chaidh i na làraich sna 1500an nuair a bha fìor naimhdeas eadar Chlainn 'Ic Dhòmhnaill is Mhic Leòid. Ann an 1577 thàinig buidheann creachaidh air tìr ann an Eilean Eige agus ghabh muinntir 'Ic Dhòmhnaill an àite fasgadh ann an uaimh. Las na creachadairean Leòdach teine mòr aig beul na h-uamha agus chaidh faisg air 400 duine de Chlann Dòmhnaill a thùchadh gu bàs. Sa Chèitean an ath-bhliadhna chaidh buidheann de Dhòmhnallaich air tìr san Eilean Sgitheanach fhad 's a bha na Leòdaich san eaglais san Triumpan. Chaidh doras na h-eaglaise a stobadh dùinte agus am mullach-tughaidh a chur na theine. Fhuair aon nighean òg air falbh às agus leig i fios do na Leòdaich eile. Thàinig iadsan air tòrr nan Dòmhnallaich aig an eaglais agus mharbh iad iad ann am batal goirid. Chaidh cuirp nan Dòmhnallach a chur ann an tiùrr ri taobh gàrradh cloiche agus chaidh an gàrradh a leagail thairis orra mar chòmhdach. Dh'aithnicheadh am batal bhon àm sin mar 'Batal a' Ghàrraidh Bhriste' no 'The Battle of the Spoiled Dyke'.


text:
Ag ithe studh-spreidhidh
Seo agaibh dealbh dhìom ag ithe boma. 'S dòcha gu bheil sibhse ag ràdh: chan e boma ach paidh a th'ann. Agus mas e sin do bharail-sa, chan eil thu a'coimhead air a'chùis tro shùilean ceart.
San dealbh seo, tha nam shuidhe anns a'phort-adhar ann an Sitka, Alasga 's tha am port-adhar air leth cliùiteach airson paidhean a bhios iad a'rèic ann. 'S tha muinntir a'chinn ear-dheas Alasga air a bhith gu math cleachdte a bhith a'faighinn às a'phlèan nuair a stadas iad ann an Sitka 's a'ceannach slis blasda paidh a dh'fhaodadh iad ithe sa phort-adhar fhèin neo a thoirt leotha air ais air a'phlèan. Bith feadhain a'toirt paidh sa phèana dhachaigh ann an Juneau neo ann an Ketchikan neo an àite sam bith eile nach eile ro fhada bho Sitka.
Uill, chùm na cùisean mar seo thar iomadach bliadhna gus an do dh'fheuch luchd-ceannairc, an-ùiridh, bomaichean ann chruth lìonn thoirt air bòrd itealain ann am Breatainn.
'S thàinig a-steach air an fheadhainn a tha a'dèiligeadh ri teàraineachd nan itealan sna Stàitean gun ghabhar boma a thoirt air bòrd itealan ann an cruth paidh. Agus b'e sin deireadh na bhith a'toirt paidhean air bòrd itealain.
Smaoinich air dè a thachradh nam lorgadh iad thu a'feuchainn slis pàidh blasda a thoirt air bòrd itealain. Rachadh tusa dhan phrìosan 's bheireadh iadsan am paidh gu meadhan raoin far an sprèidheadh iad e gus am bi iad cinnteach nach eil e cunnartach. Dhomhsa, b' e sin eucoir as miosa a rinn luchd-ceannairc.
Ach chan urrainn dhut a bith ro fhaiceallach. Smaoinich air an sgrios a thachradh nan leigeadh iad paidhean air itealain. Seo eiseimpleir dhuibh:
Uill, aig deireadh an latha, chan eil cùisean cho dona ri sin. An fhìreann, a-reir na chuala mi, cha do mhàir an suidheachadh-sa ach mìos. Oir, thàinig a-steach orra nach eile mòran donas ann an slis paidh. 'S tha mise gu math taingeil. Oir aig an dearbh àm sa tha mi a'sgrìobhadh nam faclan-sa, tha mi a'feitheamh sa phort-adhar ann an Sitka 's dhà shlis paidh nam làimh a itheas mise 's mo bhean nuair thilleas mi dhachaigh ann am Juneau.


text:
500 cosnadh ùr airson Inbhir Nis
Thuirt a' chompanaidh ionadan fiosrachaidh Capgemini gun cruthaich iad 500 cosnadh ùr an Inbhir Nis thairis air an ath thrì bliadhna.
Tha mu 500 duine ag obair aig a' chompanaidh Fhraingich air Ghàidhealtachd mar thà, le còrr air 120,000 neach-obrach aca air feadh an t-Saoghail.
Thuirt am Prìomh Mhinistear, Ailig Salmond, gur e naidheachd mhòr a th' ann.
Tha Capgemini a' gluasad gu oifisean ùra an Inbhir Nis.
Fhuair Capgemini taic de £4.25m bho Leasachadh Albannach Eadar-nàiseanta - co-bhanntachd anns a bheil Iomairt na h-Alba, Iomairt na Gàidhealtachd 's nan Eilean agus Riaghaltas na h-Alba an sàs.
A thuilleadh air sin, tha iad a' faighinn granta trèanaidh de £1m bho Iomairt na Gàidhealtachd 's nan Eilean.


text:
- TIOTAL
- Stèisean Cnoc a' Bhealaidh
- EXTERNAL ID
- PC_HRS_STATIONS_001_240
- ÀITE
- Cnoc a' Bhealaidh
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- DEIT
- 10 Lùnastal 1951
- LINN
- 1950an
- CRUTHADAIR
- A G Ellis
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26958
- KEYWORDS
- Prìomh loidhne
Rèile na Gàidhealtachd
Tha an dealbh seo a' sealltainn Stèisean Cnoc a' Bhealaidh eadar Coit a' Ghartain agus Baile Ùr nan Granndach, a' sealltainn gu Coit a' Ghartain.
Chaidh Cnoc a' Bhealaidh fhosgladh le Inverness & Perth Junction Railway air an treas là dhen Lùnastal 1863, agus chaidh a dhùnadh do luchd-siubhail air an 18mh là dhen Dàmhair 1965 agus do bhathar air a' 25mh dhen Fhaoilleach 1965. Thugadh na rèilichean air falbh na b' anmoiche agus leagadh na togalaichean air fad. Bha togalach beag fiodha air an stèisean agus bothan fiodha do bhathar. Cha bhiodh cuid de na trèanaichean a' stad ach nuair a bhiodh iarrtas ann; bha an sanas air a chleachdadh gus innse gun robh luchd-siubhail a' feitheamh.
Chaidh an loidhne o Choit a' Ghartain gu Cnoc a' Bhealaidh ath-thogail le Rèile Srath Spè agus chaidh fhosgladh ann an 1997 air an aon làrach, le mac-samhail dhen stèisean agus dhen t-sanas. Bhiodh trèanaichean smùide a' ruith tro mhìosan an t-samhraidh on Aghaidh Mhòr gu Coit a' Ghartain. Chaidh an stèisean a chleachdadh mar Glenbogle anns an t-sreath "Monarch of the Glen" aig a' BhBC


text:
Cian-chonaltradh
Susbaint
Freumhan Cian-chonaltraidh[deasaich | deasaich an tùs]
Air taobh cànan tha na freumhan aig cian-chonaltradh simplidh gu leòr. Tha "cian" a' ciallachadh "ag astar" agus "fàd air falbh". Is e a tha ann an "conaltradh" ach cuir teachdairean, o daoine gu daoine - nuair a bhitheas dithis a labhairt le chèile, sin conaltradh. Nuair a bhios daoine a' sgrìobhadh litir ri cuideigin agus ga chuir dha troimhe a' phuist, sin conaltradh. Nuair a bhios dithis a labhairt le chèile air an fhòn, sin conaltradh.
Chan urrainn do dithis a' labhairt mur eil iad còmhla le chèile, ach is urrainnear litir a chur ri cuideigin iomadh mìltean air falbh, fiù 's ann an tìr eile. Is urrainn dhuit, anns a h-aon seagh a labhairt ri cuideigin a tha fada air falbh air fòn.


text:
- TIOTAL
- An Turas Siar 7 - Dè an dachaigh?
- EXTERNAL ID
- WHA_007_WJ01FI_EN
- ÀITE
- Ceap Bhreatainn
- DEIT
- 2002
- LINN
- 200an
- CRUTHADAIR
- West Highland Animation bho sgeulachdan traidiseanta
- NEACH-FIOSRACHAIDH
- West Highland Animation
- AITHNEACHADH MAOINE
- 3294
- KEYWORDS
- Cùltar
Beul Aithris
Dealbhan bheò, clann
Ceilteach
cruth-atharrachadh draoidheachd
Eilean nan Naomh
Tir nan Òg
sìth-bheò
bhideo
bhideothan
Anns a bheil na leth-aonan Alda 's Aldan air an ath-aonadh agus air an sàbhaladh o neo-bhàsmhorachd. Na h-aonar anns a' Chuan Shiar, thrèig Alda a pròis agus ghabh i an dòigh as fhasa gu Eilean nan Naomh airson an leth-aon caillte Aldan. Nuair a bha an dithis còmhla a-rithist, sgrios iad an nàimhdean, shàbhail iad a' Bhànrigh agus chaidh ainm Aldan a rèiteachadh mu dheireadh thall.
Chaidh am fiolm seo a tharraing air pàipear agus a chlòdhadh leis an t-siostam Animo san Stiùidio aig Dealbhan-Beò na Gàidhealtachd an Iar. Chaidh a shealltainn mar phàirt dhen t-Sreath 'An Turas Siar' air Splaoid! STV agus TG4 ann an Eirinn
Ceòl: Rod Paul agus Lynn Mhoireasdan Còmhla ri: Gaita Gallega -Xose Manuel Budino; Bass: Robin Spearing; Pìob Bheag agus Fìdeag: Michael McGoldrick; Drumaichean: Lee Agnew;
Guthan: Alda -Catriona Lexi Chaimbeul; Aldan - Dòmhnall Alasdair Caimbeul; Bubu, Dèirceach -Tormod MacIlleathainn; Blaigeart Ghalicia, Fear mar Eun - Daibhidh Walker; Bana-bhuidseach Ghallega - Carina NicLeòid; Bànrigh Morgan, Mari Morgana -Mairead Ros;
Stiùiriche-ealain agus Deasachadh: Jim Stirk
Àrd-bheothadairean agus Ath-stiùirichean: Amber Godwin, Matt Lewis
Beothadair air aoigheachd: Niek Reus
Ro-riochdachadh: Amber Godwin, Matt Lewis, Dee NicMhathain, Glenn Jones
Dealbhaiche Loidhne: Dee NicMhathain
Manaidsear riochdachaidh: Kristina Turner
Luchd-cuideachaidh stiùideo: Friseal Scott, Paul McConnochie
Neach-cuideachaidh fuaim: Tom Davie
Dùblachadh: Micheal MacFhionghuin-Savalas
Comhairliche Sgriobt: Donnchadh Fisher
Eadar-theangair: Iain Mac a' Phearsain
Àrd-riochdaire: Seonaidh Ailig Mac a' Phearsain
Sgrìobhadair, Stiùiriche agus Riochdaire: Leaslaidh NicChoinnich


text:
- TIOTAL
- Cumhnant eadar am fear-uasal Alasdair MacDhòmhnaill agus Raibeart Moireach
- EXTERNAL ID
- Z_CDT_15_MEP3696_8_1
- SGÌRE
- An t-Eilean Sgitheanach
- DEIT
- 1739
- LINN
- 1730an
- NEACH-FIOSRACHAIDH
- Leabharlann Chlann Dòmhnaill agus Taigh-tasgaidh nan Eilean
- AITHNEACHADH MAOINE
- 2572
- KEYWORDS
- pàipearan laghail
luchd-lagha
an lagh
crodh
fèill
cumhnant
aonta
oighreachd Chlann Dòmhnaill
Cumhnant airson a bhith a' reic a' chruidh air Oighreachdan Chlann Dòmhnaill, 1739
Reicidh Alasdair MacDhòmhnaill Chlann Dòmhnaill ri Raibeart Moireach agus Dòmhnall MacLabhrainn " dà cheud beathach mairt mhath agus daimh de bhriod an Iarthuath, fichead no mar sin dhiubh"
'S e a 'phrìs a chaidh aontachadh airson gach beathaich £1 4t 6s. Bha aig Raibeart Moireach agus Dòmhnall MacLabhrainn ri £105 a phàigheadh airson a'chruidh an toiseach ach mura toireadh Triath Chlann Dòmhnaill thuca na beathaichean a chaidh aontachadh, dh' fheumadh e airgead a thoirt dhaibh an àite gach beathaich.
Tha sgrìobhadh a' chumhnant soilleir agus furasta a leughadh an dèidh 160 bliadhna. Chan eil aon stad-puing air fheadh. Aon rosg-rann fada.
Chaidh an làmh-sgrìobhainn seo à chur ann an cruth digiteach. Thàinig e à cruinneachadh ann an Leabharlann Chlann Dòmhnaill agus Taigh-tasgaidh nan Eilean, an t-Eilean Sgitheanach


text:
- TIOTAL
- A' togail bhàtaichean - Bòcaidh
- EXTERNAL ID
- GB232_RAMSAY_D893_1_17_009
- ÀITE
- Bucaidh
- LINN
- 1960an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 9273
- KEYWORDS
- dealan-uisge
Bòcaidh
gàrradh bhàtaichean
snìomhaire
Nuair a thàinig an dealan chun na Gàidhealtachd thàinig atharrachadh mòr air dachaighean agus air làraich-obrach na sgìre. Bha obraichean troma, a bheireadh ùine mhòr gan dèanamh le innealan làimhe gu math na bu luaithe le innealan a bha a' faighinn cumhachd an dealain. Tha an dealbh seo a' sealltainn fear ag obair ann an gàrradh-bhàtaichean ann am Bòcaidh, 's e a' cleachdadh snìomhaire dealain.
Chaidh an dealbh seo a thogail faisg air Achadh nan Seileach, far an robh uisge mòr air milleadh a dhèanamh air loidhnichean dealain agus pòlaichean. Chaidh bruach aibhne a bhleith, agus thug sin air sruth na h-aibhne gluasad agus chuir sin pòlaichean dealain bho uisge. Dh'fhaodte a bhith air sruth na h-aibhne a ghluasad air falbh bho na pòlaichean, ach chaidh co-dhùnadh na pòlaichean agus na uèirichean a ghluasad gu àite nach biodh fo chunnart bho thuil. Leis an talamh bog fliuch, tha luchd-obrach nan loidhnichean a' deasbad dè an ath rud a bu chòir dhaibh a dhèanamh.
Bha pròiseact dealan-uisge sgìre Loch Aillse stèidhichte aig Drochaid Nostaidh, sia mìle bho Chaol Loch Aillse. Thòisich obair air ann an 1946 an dèidh do chuirmaig an deach pòla oifigeil a chur suas anns a' Chèitean, agus chaidh an stèisean a chur gu dol anns an Dùbhlachd 1948. Bha dà dham anns na planaichean a chaidh a dhealbhadh an toiseach, ach cha robh an talamh freagarrach agus chaidh aon dam a thogail tarsainn air Allt Gleann Udalain. Chaidh an tasgadh-uisge, an dam agus an stèisean-uisge a thogail aig an aon àm 's a bhathar a' dèanamh obair sgaoilidh air an lìonraidh, agus a' cur sìos càblaichean fon uisge thar Loch Dubhthaich, Loch Long, Loch Carrann agus Loch Aillse.
Chaidh Bòrd Dealan-uisge ceann a Tuath na h-Alba a stèidheachadh fo Achd (Alba) Leasachadh Dealan-uisge 1943. Dh'fhoillsich Tòmas MacIain an t-Achd ann an Taigh nan Cumantan, 's e ag radh gun cuidicheadhadh a bhith a' cleachdadh cumhachd na sgìre gus na bha ceàrr air a Ghàidhealtachd a chur ceart. Dh'innis MacIain dha na Cumantan gum biodh companaidh poblach agus prìobhaideach air an tàladh dhan Ghàidhealtachd air sgàth an leasachaidh seo.
Bhiodh prìomhachas aig luchd-cleachdaidh àbhaisteach, nuair sin acasan a bhiodh an dùil tòrr cumhachd a chleachdadh agus bhiodh cumhachd sam bith a bhiodh a chòrr air a reic ris a' ghriod nàiseanta. Bhiodh na prothaidean bhon dealain seo a bhiodh air a reic air a chleachdadh gus na cosgaisean an dealan a sgaoilead gu àiteachan nas iomallaiche a phàigheadh agus gus uideachadh gus leasachaidhean eaconamach agus sòisealta a chur air chois anns a' Ghàidhealtachd. Thug an earrann shòisealta ainmeil seo aithne dhan Hydro Board mar dhòigh air togail a thoirt do cheann tuath na h-Alba, agus nach e dìreach buidheann a bh' ann a bha a' toirt seachad seirbheis dealain.
Bha a' chumhachd a bha a' tighnn bho ionad cumhachd Loch Sloy, an iar air Loch Laomainn, gu bhith air a chleachdadh gus feumalachdan delain meadhan agus taobh siar na h-Alba a choileanadh. Bha a' chumhachd a bharrachd a chaidh a chruthachadh gu bhith air a reic gus pàigheadh airson nam pròiseactan ann am Mòrair agus Loch Aillse bho nach robh coltas ann gum pàigheadh na pròiseactan seo a bha na bu lugha dhaibh fhèin. Bhathar a' dèanamh tuairmse gun cosgadh na trì pròiseactan seo £4,600,000
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Caol Acainn o chlàr bhàta-smùide
- EXTERNAL ID
- HCD00483
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1930
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12190
- KEYWORDS
- muir
bàtaichean
taighean-òsta
bailtean
sealladh
aiseag
zoomable
deilbh leudachail
Chaidh an dealbh seo a thogail a' coimhead dhan iar-thuath, 's dòcha o bhàta-smùide ann an Loch Aillse, tro chaolas Chaol Acainn gu beanntan a' Chuiltheann san Eilean Sgitheanach. Tha baile Chaol Acainn air an làimh chlì, air cùl bàta snasail, le Taigh-òsta an Stèisein aig an laimhrig ann an Caol Loch Aillse air an taobh dheas
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Sunday, 25 February 2007
Highland Annual, Dùn Èideann
A bheil sinn glic? Còrr is 300 mìle on dachaigh agus air ais, beagan is 3 uairean a thìde de chadal, a' toiseachdainn a dh'obair aig 12.30 de dh'oidhche... Air an làimh eile, ged-thà, an t-iasg is tiops a b' fheàrr a bh' agam o chionn fhada (le salann agus sàs donn Dhùn Eideann air an sgaoileadh gu fialaidh orra), sgillinn sa phocaid, an cothrom luchd-ar n-eòlais fhaicinn a-rithist (cuid dhiubh air siubhal cho fada ri leth-uair a thìde à Tayport ann am Fìobh, agus cuid eile às an Òban!) agus a bhàrrachd air sin 's ann air an trèana a shiubhail sinn sìos agus suas.
Seo cuid de na dealbhan a thog mi air an oidhche.
Tormod aig a' chèilidh chiallach...mu 10.45f
Nuair nach robh a' chùis cho ciallach, mu 2.50m...
Daibhidh 'Dòigheil' Ghriais, 2.52m...
Nuair a bha daoine ghlice air an rathad dhachaigh, 3.10m...
Tacsai air a shlighe gu Steisean Waverley, 8.55m...
Posted by calum at 08:50 2 comments:
Friday, 23 February 2007
A' cruinneachadh beul-aithris agus phort
Bha sinn an Cille Mhoire an deireadh-seachdain sa chaidh agus chuir mi romham beagan clàraidh a dhèanamh air 'a' mhini-diosg'- an dà chuid piuthair màthair Ceit a chur air clàr agus i a' bruidhinn air mar a bha cùisean sna làithean a dh'fhalbh, agus cuideachd bha mi airson Eachann a chur air clàr is e a' cluich cuid de na puirt a rinn e sna bliadhnaichean a dh'fhalbh.
A' faireachdainn coltach ri Allan Lomax no Hamish Henderson, shuidh mi Eachann ri mo thaobh aig bòrd a' chidsin, feadan mo sheanar aige na làimh, agus thòisich Eachann an uair sin a' cluich nam fonn aige; port mall 'Polly's Pride' agus port mall eile, na chuimhnichean air Dòmhnall Buidse, agus lean e sin le dà phort-mairdsidh 6/8. Bha cùisean a' dol cho gasta, rèidh nuair a dh'fhairich mi nach robh am microfòn air... Is math gun robh am pailteas analach aig Eachann bochd agus chaidh aige air na h-uile port a chluich a-rithist - air an clàradh an turas seo air 'mini-diosg' Chaluim.
Cha d' fhuair mi ach criomag bheag bho Ena agus i a' bruidhinn mu thuras a thug i a Mhuile, 's i ag amas air Eilean Idhe. Ach gu mi-fhòrtanach, cha d' ràinig i ri linn na droch shìde. Cha b' e sin a' chiad uair a thachair sin air Caolas Idhe.
Seo dealbh no dhà a thog mi cuideachd. Chan eil microfòn air camara - 'foolproof' mar a theirear sa chànan eile...
A' faireachdainn coltach ri Allan Lomax no Hamish Henderson, shuidh mi Eachann ri mo thaobh aig bòrd a' chidsin, feadan mo sheanar aige na làimh, agus thòisich Eachann an uair sin a' cluich nam fonn aige; port mall 'Polly's Pride' agus port mall eile, na chuimhnichean air Dòmhnall Buidse, agus lean e sin le dà phort-mairdsidh 6/8. Bha cùisean a' dol cho gasta, rèidh nuair a dh'fhairich mi nach robh am microfòn air... Is math gun robh am pailteas analach aig Eachann bochd agus chaidh aige air na h-uile port a chluich a-rithist - air an clàradh an turas seo air 'mini-diosg' Chaluim.
Cha d' fhuair mi ach criomag bheag bho Ena agus i a' bruidhinn mu thuras a thug i a Mhuile, 's i ag amas air Eilean Idhe. Ach gu mi-fhòrtanach, cha d' ràinig i ri linn na droch shìde. Cha b' e sin a' chiad uair a thachair sin air Caolas Idhe.
Seo dealbh no dhà a thog mi cuideachd. Chan eil microfòn air camara - 'foolproof' mar a theirear sa chànan eile...
Posted by calum at 04:47 1 comment:
Subscribe to: Posts (Atom)


text:
- TIOTAL
- Cairt-phuist gun Ghranndach bho Skinner, 22 Dùbhlachd 1917, taobh 1
- EXTERNAL ID
- Z_GB1796_GRANT_979_65_SKINNER_010_001
- DEIT
- 1917
- LINN
- 1910an
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis (stuth làmh-sgrìobhte)
- AITHNEACHADH MAOINE
- 7056
- KEYWORDS
- fìdhlearan
fìdhlean
slatan iasgaich
cairtean puist
A' Chiad Chogadh Mòr
An Cogadh Mòr
luchd-ciùil
luchd-sgrìobhaidh ciùil
Manson Scott Skinner
srathan spè
B' ann à Batan Gorm, Drochaid Chàrr a bha Alasdair Grannd (1856 - 1942) bho thùs, àite bhon tàinig am far-ainm aige 'Batan'. Mar bhalach òg bha e fosgailte dhan dà nì a thàinig gu bhith sàr dhìoghrasach na bheatha, fìdhlearachd agus iasgach. Chaidh e air adhart gu bhith sàr chomasach san dà raon sin; mar iasgair slaite a chruthaich slat iasgaich shònraichte gun choimeas dha fhèin, a bha aithnichte mar 'Grant Vibration Rod', agus mar fhìdhlear a stiùir An Comann Srathspè & Ruidhle Gàidhealach airson faisg air dà fhichead bliadhna agus mar eòlaiche ann an dòighean dèanamh fhìdhlean. Dh'innlich e fidheall sònraichte air chumadh clàr leis an ainm 'Rondello'. Tha eisimpleir de shlat iasgaich, fidheall agus Rondello a' Ghranndaich rim faicinn ann an Taigh-tasgaidh agus Gailearaidh Ealan Inbhir Nis.
Bha an Granndach na charaid mòr dhan neach-ciùil eile, Seumas Scott Skinner (1843-1927), a bha na phrìomh mheadhan air leasachadh ciùil Albannach traidiseanta agus bhathar gu tric ga ainmeachadh mar 'Rìgh an t-Srathspè'. Chuir Skinner a' chairt-phuist seo (leis a' cheann-là Dùn Èideann, 22 Dùbhlachd 1917) gu Batan aig Tuathanas Tom na h-Iùbhraich, Inbhir Nis. Sa chairt, tha Skinner ag innse gu bheil e a' fuireach airson dà mhìos ann an Taigh-òsta Darling ann an Dùn Èideann, far am bi a mhac, Manson, a' tighinn còmhla ris air ceithir làtha fòrlaidh aig an Nollaig. Às dèidh sin, dh 'fhaodadh gum bi Manson air an t-slighe dhan Fhraing agus tha eagal air Skinner nach fhaic e tuilleadh e


text:
Ach an toiseach, don fheadhainn aig nach eil fios mu dheidhinn Khazakhstan idir, is mu dheidhinn càit’ a bheil an dùthaich seo, feumaidh mi mìneachadh. ’S e tè de na dùthchannan Àisianach a tha ann an Kazakhstan, tha i faisg air an Rùis, agus faisg air Sìna, cuideachd. Bha i na pàirt de dh’ USSR roimhe, ach tha i neo-eisimeileach a-nis.
’S e dùthaich gu math inntinneach a tha ann an Kazakhstan. Uill, chan eil mi cinnteach mu dheidhinn na dùthcha gu lèir co-dhiù :-), oir nach robh mi riamh ann am pàirtean eile de Khazakhstan. Ach ’s urrainn dhomh ràdh le cinnt gur e baile brèagha inntinneach a th’ ann an Almaty, agus gu bheil na h-àiteachan a tha faisg air Almaty inntinneach gu leòr cuideachd. Co-dhiù, seallaibh air na dealbhan agam, agus tha mi’n dòchas gun còrd iad ruibh, agus ’s dòcha gun aontaich sibh leam gur e àite sònraichte a tha ann an Almaty, gu dearbh.
Tha mòran àiteachan diofaraichte againn an-seo ann an Kazakhstan, chan e steppes a-mhàin. Tha beanntan àlainn againn cuideachd an seo, agus tha pàircean brèagha ann ann an Almaty, gu dearbh. Agus tha cuid ag ràdh gu bheil togalaichean gu math inntinneach anns a’bhaile againn. Tha tòrr dhealbhan uabhasach inntinneach agam, gu dearbh. An-diugh, bu mhath leam tòiseachadh leis na dealbhan dhen bhaile fhèin.
Tha mi a’fuireach faisg air Republic Square (Chan eil fios agam ciamar a chanas mi sin sa Ghàidhlig), agus tha pàirc bhrèagha ann faisg air an àite seo cuideachd. Mar a sgrìobh mi anns a’bhlog roimhe, ’s toil leam a bhith a’coiseachd an sin anns an fhoghar nuair a tha dathan àlainn air duilleagan nan craobhan. Agus ged nach eil duilleagan air na craobhan a-nis, agus ged a tha i a’fàs nas fhuaire a-nis, anns an t-Samhain, bu mhath leam sealltainn dhuibh na dealbhan a thog mi anns an Dàmhair, nuair a bha i na bu bhlàithe agus nuair a bha i brèagha gu leòr. :)
Mar sin, seo a’ phàirc sin, agus na craobhan àlainn: Agus seo Republic Square fhèin:
’S e baile mòr a th’ ann an Almaty, agus bha Almaty na phrìomh-bhaile ann an Kazakhstan uaireigin, ach a-nis, ’s e Astana am prìomh-bhaile an seo. Tha dà chànan air am bruidhinn ann an Kazakhstan, Kazakh agus Ruiseanais (no Ruisis?). ’S e Kazakh an cànan oifigeil anns an dùthaich seo, agus ’s e Ruiseanais “cànan a’chonaltraidh eadar-nàiseanta” an-seo, mar a chanas iad. Cha bhi ach ceathrad às a'cheud de dhaoine a’bruidhinn Kazakh an seo, agus ’s e Ruiseanais a’phrìomh chànan aig càch.
Tha “Almaty”, no “Alma-Ata”, mar a chanadh ris a’ bhaile seo roimhe, a’ciallachadh “Athair nan ùbhlan” ann an Kazakh. Tha an t-ainm inntinneach seo air a’bhaile, ’s dòcha air sgàth ’s gu bheil ùbhlan gu leòr a’ fàs an seo.
Feumaidh mi aideachadh, co-dhiù, nach eil Kazakh agam. Dh’fheuch mi ri an cànan seo ionnsachadh nuair a bha mi anns an sgoil fhathast, ach a-nis dhìochuimhnich mi na dh’ionnsich mi. Chan eil cuimhne agam ach air beagan fhaclan… Tha e doirbh dhomh Kazakh ionnsachadh, leis an fhìrinn innse.
Co-dhiù, seo beagan abairtean ann an Kazakh, Ruiseanais agus Gàidhlig. ’S dòcha gum biodh ùidh agaibh annta. :)
Kazakh: ______Ruiseanais:_____Gàidhlig:
Salem!_________Privet!!_________Halò!
Salemetsiz be? __ Zdravstvuite!______Halò!
Chosh keldinizder!_Dobro pojalovat!__Fàilte!
Kaiyrly tan!______Dobroye utro!___Madainn mhath!
Kaiyrly kesh!____Dobry vetsher!___Feasgar math!
Kaiyrly tun!_____Dobroy notshi!__Oidhche mhath!
Chalin kalay?____Kak dela?_____Ciamar a tha thu?
Jaksy, rachmet-Chorosho, spasibo-Tha gu math, tapadh leat
Sau bol!_________Poka!_________Tìoraidh!
Tha sin uabhasach doirbh, nach eil? :) Gu h-àraidh air sgàth ’s nach urrainn dhomh fuaimneachadh nam faclan seo a mhìneachadh dhuibh fhathast! :-) Ach, co-dhiù,… chan eil, chan eil sin cho doirbh, tha mi a’smaoinntinn… - bhiodh e mòran na bu dorra dhuibh seo a leughadh nan cleachdadh mi ‘Cyrillic font’ an seo, nuair a sgriobh mi na h-abairtean seo! :) Ach tha fios agam nach urrainn do dh’fheadhainn litrichean Cyrillic fhaicinn air na coimpiutaran aca. Mar sin cha bhi mi a’cleachdadh litrichean Ruiseanais an-seo. (Mura h-eil fios aigaibh – tha aibidil Ruiseanais (agus Kazakh cuideachd) gu tur eadar dhealaichte bhon aibidil Bheurla agus Ghàidhlig – feumaidh tu Cyrillic font a chleachdadh air a son.)
Uaireannan, canaidh daoine a tha ag ionnsachadh Ruiseanais, gur e cànan glè dhoirbh a th’ ann. Co-dhiù, ma tha ùidh agaibh ann an Ruiseanais, seo dà làraich-lìn mu dheidhinn a’chànain seo:
http://www.learningrussian.com
agus
http://www.masterrussian.com
Chan eil mi eòlach air làraichean sam bith mu dheidhinn Kazakh, ge-tà.
’S dòcha gum bu toil leibh barrachd dhealbhan fhaicinn, agus seallaidh mi dhuibh iad an ath thuras. Tha mi dhen bheachd gur e na beanntan an t-àite as inntinniche ann an Kazakhstan. Tha iad uabhasach brèagha, gu dearbh, agus bidh cothrom agaibh am faicinn a dh’aithghearr anns a’bhlog seo…


text:
"Deagh chothrom" do Steòrnabhagh
Tha mu 200 duine bho ùghdarrasan puirt bho air feadh Bhreatainn a' cruinneachadh ann an Steòrnabhagh an t-seachdain seo airson an co-labhairt bhliadhnail.
Bidh Ministear na Còmhdhail 's nan Eilean, Derek MacAoidh, am measg na bhios a' bruidhinn riutha.
Bidh Ùghdarras Puirt Steòrnabhaigh a' gabhail a' chothrom beagan coiteachaidh a dhèanamh agus iad ag amas air leasachadh air Cidhe 1 ann an Steòrnabhagh, am measg rudan eile.
"'S e deagh chothrom dha-rìribh a tha seo dha Steòrnabhagh, is gu sònraichte air sgàth 's mar a bha an obair a chaidh a chur air chois ann an Ulapul 's an Steòrnabhagh 's am bàt-aiseig ùr," thuirt Cathraiche Ùghdarras Port Steòrnabhaigh, Murchadh Moireach.
Plana
"Tuigidh tu carson a bhiodh am ministear deònach agus ag iarraidh a bhith a' tighinn chun na co-labhairt agus tha sinn air leth toilichte gu bheil e a' tighinn.
"Nuair a bha sinn ag obair còmhla ris a' mhinistear air a' bhuidhinn-ghnìomha, bha sinn a' cur fa chomhair an t-suidheachadh a th' ann aig Cidhe 1, far a bheil soitheach Eilean Leòdhais an-dràsta.
"Tha alt-aiseig ann an sin a tha a cheart cho aosta ris an fhear a bh' ann an Ulapul, 42 bhliadhna, agus an cidhe fhèin tha e a' feumachdainn obair.
"Rinneas oidhirp bho chionn ghoirid o thàinig an Loch Seaforth a-steach, agus tha e a-nise comasach dhise tighinn a-steach ann an suidheachadh èiginneach, agus tha sin air leth feumail.
"Ach aig deireadh an là feumar obair a dhèanamh ri Cidhe 1, 's feumaidh an t-alt-aiseig a bhith air ùrachadh.
"'S e sin an t-seòrsa rud a bhiodh sinn a' miannachadh bruidhinn ris a' mhinistear mu dheidhinn.
"Nam biodh briseadh sìos air an alt-aiseig a th' againn, tha e iomchaidh gum bi rudeigin againn an sàs còmhla ris, bhon 's e a th' annainn ach eilean aig deireadh an là, agus tha e duilich, nam b' e 's gum biodh am bàta a' tighinn a-mach an seo nach b' urrainn dhi na daoine 's na carbaidean a leigeil àiste, dh'fheumadh i a dhol air ais a dh'Ulapul.
"'S tha e iomchaidh a-rèiste gum biodh plana againn an sàs.
"Chan eil sinne an-dràsta ach ag iarraidh a bhith a' cur an rud fa chomhair an Riaghaltais airson an rud a chur a-steach ann am planaichean.
"Tha fhios againn gu bheil an t-ionmhas duilich a lorg, ach 's e rud ma tha plana ann, 's dòcha là-eigin gun tig e gu buil," thuirt e.


text:
- TIOTAL
- Dealbh-chluich no pantomaim Gàidhlig aig Bun-sgoil a' Mheadhain, Inbhir Nis
- EXTERNAL ID
- JTHOMSON_BOX1_0035
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1980an
- CRUTHADAIR
- Jimmy Thomson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 18237
- KEYWORDS
- taighean-cluiche
taisbeanaidhean
actairean
Chaidh an ìomhaigh seo a shònrachadh ann am feart 'Picture Detective' aig 'Am Baile' bho chionn ghoirid, air a ruith còmhla ri Courier Inbhir Nis. Chaidh an dealbh seo a thogail aig pantomaim Gàidhlig, 'An Gamhainn Donn', a chluicheadh aig Bun-sgoil Inbhir Nis, 's cinnteach fada sna 1980an no tràth sna 1990an aig Aonad na Gàidhlig, Bun-sgoil a' Mheadhain, Inbhir Nis.
Chaidh an dealbh-chluich a sgrìobhadh le D.I.MacLeòid (fear a bha a-rithist na Chomhairliche na Gàidhlig aig Comhairle na Gàidhealtachd). Thathar den bheachd nach do rinn na cluicheadairean seo ach an aon dealbh-chluich, air a chur air airson gàire a thoirt do sgoilearan na Gàidhlig, agus 's ann air Cinderella, gu ìre, a bha e air a stèidheachadh.
Sreath sa Chùl (clì gu deas): Alasdair MacLeòid, Cè Scammell, Catriona NicThòmais (neach-stiùiridh na sgoil-àraich), Seusag Chamshron (nach maireann), Etta NicAoidh (bean-ghlùine sa bhaile) agus Ceutaidh NicThòmais.
Sreath sa Bheulaibh (clì gu deas): Dòmhnall (Rusty) Mac a' Ghobhainn (fear de ghlè bheag de dh'actairean proifeiseanta na Gaidhlig) agus Anna Nic a' Phì, neach-teagaisg sa bhun-sgoil.
Tha sinn taingeil do Anna Nic a' Phì, Mòrag NicNèill, Keith Scammell, Iain MacIlleChiar, agus Ruairidh MacIlleathain, neach-sgrìobhaidh na Gàidhlig sa Chourier, airson an fhiosrachaidh seo.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Chaidh Bannerman Seafoods a stèidheachadh anns na 1960an le Robert agus Iain Bannerman ann an Baile Dhubhthaich, Ros an Ear. Aig an à m seo cha robh ach triùir neach-obrach a’ là imhseachadh mùsgain-chaoil anns am factoraidh againn.
Dh’fhàs an companaidh gu cunbhalach agus aig deireadh nan 1960an chaidh a mheudachadh le loidhne ùr airson earbaill giomach-geà rr còmhdachadh le criomagan à rain agus uidheamachd reòta ùr airson pìosan singilte reòtachadh gu luath.
Ann an 1983 thog sinn factoraidh ùr de 2000m2 air talamh ri taobh an seann fhactoraidh. Am broinn am factoraidh ùr seo bha fuaradair ùr agus reòthadairean ùra a chleachd uidheamachd reòta leth-ghlùasadach a’ leigeil leis a’ chompanaidh an comas là imhseachaidh againn a mheudachadh.
Stuthan Amh
Tha sinn a’ speisealachadh ann an earbaill giomach-geà rr còmhdachadh le criomagan arain. Bidh sinn a’ cleachdadh an stuth amh dhen inbhe as à irde bho phuirt air feadh na h-Alba, nam measg Geà rrloch, Ulapul, an t-Eilean Sgitheanach agus Loch an Inbhir mus do sguir e obrachadh.
Bidh sinn cuideachd a’ ceannach earbaill bho luchd-là imhseachaidh eile a leithid Keltic Seafare, Celtic Seafoods, Sutherland Game agus Laeso Seafoods.
Thèid na h-earbaill an uairsin a ghluasad dhan fhactoraidh againn ann am Baile Dhubhthaich airson là imhseachadh.
Pròiseasan
Thèid na h-earbaill a nighe, a dhearbhadh, a thomas agus a thoirt bho na sligean le bhith a’ cleachdadh peileadair no siostam uisge. As dèidh seo thèid an reòtachadh no an còmhdachadh le criomagan arain.
Bathar Crìochnaichte
Tha timcheall air 65% dhen toradh againn air a chòmhdachadh le criomagan arain agus tha an 35% a tha air fhà gail air a reic mar earbaill rùisgte. Faodar barrachd ionnsachadh mu na toraidhean againn gu h-ìseal.


text:
Eaglais Shaor a' taobhadh ri croitearan Ratharsair
Ann an ceum neo-àbhaisteach tha ministearan Eaglais Shaor na h-Alba san Eilean Sgitheanach air litir fhosgailte a sgrìobhadh gu Buill-Phàrlamaid Albannach ag iarraidh orra an co-dhùnadh còirichean seilge Eilein Ratharsair a thoirt do chompanaidh seilge ann an Siorrachd Àir a chur air a cheann.
B' ann le Comann Chroitearan Ratharsair a bha na còirichean o chionn 18 bliadhna, 's tha iad air cur gu mòr ri eaconamaidh an eilein bhig.
Ach thàinig an cùmhnant gu crìch, 's chaidh na còirichean a-mach gu tairgse.
Rinn companaidh à Siorrachd Àir a Deas an gnothach air na croitearan, le bhith a' tabhainn £2,000 nas motha.
Buannachd
Tha an Riaghaltas a' cumail a-mach gu bheil uallach orra luach as fheàrr an airgid fhaighinn às a' ghnothach, a chùm maith na h-Alba gu lèir.
Aig Ceistean a' Phrìomh Mhinisteir aig Holyrood Diardaoin, chuir Ailig Salmond dìon air a' cho-dhùnadh nuair a chuir am BPA Rhoda Ghrannd ceist air mu dheidhinn.
Thuirt e gur e co-dhùnadh a bh' ann nach robh e air chomas mhinistearan an Riaghaltais a chur air a cheann.
'S ann leis an Riaghaltas a tha Ratharsair.
Tha ministearan na h-Eaglaise Saoire ag ràdh gun robh a' bhuannachd don choimhearsnachd ionadail a bha an cois nan còirichean seilge nas cudromaiche na an t-suim-airgid sin, agus gun robh dragh orra gun deach an co-dhùnadh a dhèanamh le seirbheisich chatharra nach deach a thaghadh leis an t-sluagh.
Anns an litir aca, thuirt na ministearan Sgitheanach: "'S e briseadh dùil a bh' ann dhuinn nuair a chuala sinn bho mhinistear san Riaghaltas Albannach gur e airgead as cudromaiche sa cho-dhùnadh.
"Tha sinn a' guidhe gun dèan sibh uidhir 's is urrainn dhuibh an co-dhùnadh seo a chur air a cheann.
"Tha e na adhbhar dragh mòr gur ann an urra ri seirbheisich chatharra a bha an gnothach seo.
"Bidh fios agaibh gu bheil e doirbh dha-riribh airgead a dhèanamh air an iomall, agus tha Comann Chroitearan Ratharsair air adhartas mòr a dhèanamh le bhith a' leasachadh nan còirichean seilge ann an Ratharsair a chùm buannachd nan croitearan agus na coimhearsnachd. Tha a' bhuannachd sin gun teagamh nas cudromaiche na an £2,000 a tha fo cheist.
"Tha an Eaglais Shaor, gu h-eachdraidheil, air taic a chumail ri còirichean chroitearan an aghaidh uachdaran ainneartach.
"Tha sinn den bheachd gur e ana-ceartas mòr a th' anns a' cho-dhùnadh seo an aghaidh chroitearan Ratharsair."
Tha sia coithionalan aig an Eaglais Shaoir anns an Eilean Sgitheanach, fear ann an Ratharsair nam measg, agus a tha an-dràsta às aonais mhinisteir.


text:
Sgoil ùr an Gallaibh dùinte
Tha sgoil ùr luach nam milleanan notaichean ann an Gallaibh, dùinte a-rithist Diciadain às dèidh do dh'aodion ann an siostam an uisge milleadh mòr a dhèanamh ann.
Dh'fhosgail Bun-Sgoil An Òis ann an Inbhir Ùige air a' mhìos a chàidh, 's a' Bhun-Sgoil a Tuath agus Bun-Sgoil Hillhead air an cur còmhla.
Chaidh an sgoil a dhùnadh le Còmhairle na Gàidhealtachd Dimàirt ach an deadh sgrùdadh a dhèanamh.
Thathas a' moladh do phàrantan sùil a chumail air làraich-lìn fhiosrachaidh na sgoile.


text:
'S e leudachadh brabhsair Chrome a tha ag amas air dàta a tharraing bho dhuilleagan lìn S an Iar- Leis an leudachadh seo, faodaidh tu mapa-làraich no plana a chruthachadh, a tha a 'sealltainn an dòigh as freagarraiche airson seòladh a dhèanamh air làrach agus a bhith a' toirt fiosrachadh às.
A 'leantainn air a' mhapa-làraich agad, thèid Sgrathar-lìn a stiùireadh air duilleag làrach an tobair às deidh an duilleag agus an susbaint riatanach a sgrìobadh. Faodar dàta air a thoirt a-mach mar CSV no cruthan eile. A thuilleadh air, faodar an leudachadh seo a stàladh bho Chrome Store gun duilgheadas sam bith.
Tha cuid de na feartan aig Scratair-lìn air am mìneachadh gu h-ìosal gu h-ìosal
- Comas air iomadh duilleag a sgioblachadh
Tha an comas aig an inneal dàta a tharraing à grunnan duilleagan lìn aig an aon àm ma tha e air a chomharrachadh anns a 'mhapa-làraich. Ma dh'fheumas tu na h-ìomhaighean uile a tharraing bho làrach-lìn 100-paged, is dòcha gum bi e a 'toirt ùine dhut a bhith a' sgrùdadh gach aon de na duilleagan agus gum bi fios agad cò na dealbhan a th 'ann agus nach dèan feadhainn dhiubh - best rated long term care insurance policies. Mar sin, faodaidh tu an inneal a threòrachadh gus sùil a thoirt air gach duilleag airson ìomhaighean.
- Bidh an t-inneal a 'stòradh dàta ann an CouchDB no stòradh ionadail a' bhrabhsair
- Bidh an t-inneal a 'stòradh làraich-lìn agus a' toirt às dàta ann an stòradh an t-sealladair no CouchDB
- iomad dàta
Bho is urrainn dhan inneal obrachadh le iomadh seòrsa data, faodaidh luchd-cleachdaidh iomadh seòrsa data a thaghadh airson a bhith air a tharraing air an aon duilleig. Mar eisimpleir, faodaidh e an dà ìomhaigh agus an teacsa a sgrios bho dhuilleagan lìn aig an aon àm.
- Tha sgrìobadh dàta bho dhuilleagan fiùghantach
Lìonadair lìn cho cumhachdach is urrainn dha dàta a bhriseadh eadhon bho dhuilleagan adhartach mar Ajax agus JavaScript.
- Comas sealladh air dàta a chaidh a thoirt a-mach
Tha an inneal a 'leigeil le luchd-cleachdaidh sùil a thoirt air dàta air an sgrìobadh eadhon mus tèid a shàbhaladh san àite ainmichte
- Tha e a 'toirt a-mach dàta a chaidh a thoirt a-mach mar CSV
Tha às-mhalairt Sgrathan-lìn air a thionndadh mar CSV mar as trice, ach faodaidh e cuideachd a reic ann an cruthan eile. )
- Àrachas agus in-mhalairt mapaichean mapa
Dh'fhaoidte gum feum thu mapaichean-lìn iomadh uair a chleachdadh gus an urrainn don inneal malairt-làraich a thoirt a-steach agus a thoirt a-mach ma thèid iarraidh.
Gu mì-fhortanach, is e droch rud a tha seo a tha na bhuannachd. Tha e ag obair a-mhàin le brabhsair Chrome.
Innealan sgrìobadh dàta eile
Tha beagan sìmplidh
1. Scrapy
Faodar am frèam seo a chleachdadh airson a sgioblachadh gu lèir.
2. Wget
. Tha an t-susbaint seo a 'toirt a-steach an t-susbaint seo. )
Faodaidh tu cuideachd Wget a chleachdadh gu sc èiginn, làrach-lìn gu lèir gu furasta. Ach tha beagan mì-bhuannachd ann leis an inneal seo, chan urrainn dha faidhlichean CSS a mharsadh.
3. Faodaidh tu cuideachd an t-òrdugh a leanas a chleachdadh gus susbaint na làraich-lìn agad a bhriseadh mus toir e air falbh e:
(85 ) file_put_contents ('/ some / directory / scrape_content.html', file_get_contents ('https://google.com')) ;.


text:
Làithean 05 / Làithean 06
Srinagar - Sonamarg - Pahalgam - Gulmarg
| Còd turas: 094
Crùn nan Innseachan agus an dùthaich as fhaide tuath air an dùthaich, tha ceart gu leòr air a ràdh gu bheil "Heaven on Earth" (Bhu-swarga) air Kashmir. Tha Pasganan Kashmir agus Pacaidean Srinagar furasta an lorg gus lochan brèagha a rannsachadh ann am pàrras nàdair. Tha Turasachd Pahalgam a 'tàladh Bollywood Filmichean airson a bhith a' sealg, le a Lidder River, goireasan turasachd brèagha agus an geata gu Amarnath Yatra ainmeil, cinnteach gum bi e sònraichte do shamhradh. Tagh am Paca Kashmir as fheàrr leat agus faodaidh tu iomadh àite a mhealtainn ann an Kashmir mar Srinagar, Sonamarg, Pahalgam agus Gulmarg.
DAY 01: ARRIVE SRINAGAR
Nuair a ruigeas tu port-adhair Shrinagar, coinnichidh tu ris an riochdaire againn agus thèid an gluasad chun an taigh-òsta agad far am bi thu a 'dol air adhart airson sgrùdadh a dhèanamh. Feasgar feasgar gu seallaidhean cudromach de Temple Srinagar City-Shankaracharya agus Mughal Gardens (Nishat Bagh agus Shalimar Bagh). Bidh sinn a 'fuireach san taigh-òsta thairis air an oidhche.
DAY 02: SRINAGAR - SONAMARG - SRINAGAR
An dèidh dhut bracaist a ghabhail anns an taigh-òsta, Sa mhadainn, bidh thu air a stiùireadh airson turas turas latha gu Sonamarg.Sonamarg (Meadow of Gold) - 'S e àite de bhòidhchead inntinneach a th' ann, a tha na laighe ann an Gleann Sindh, air a ruith le flùraichean, air a chuairteachadh le beanntan agus shuidh e aig àirde 2690 m os cionn ìre na mara. Air turas nas trice le luchd-turais, tha na beanntan sneachda aige an aghaidh aodach soilleir. Tha e na chuairt shàmhach alpach air a chuairteachadh le secamore, beithe airgid, craobhan giuthais agus giuthais agus an stad mu dheireadh air taobh Kashmir airson an dràibhidh bho Srinagar gu Leh. Tha e cuideachd na bhun-stèidh airson cuid de sheallaidhean inntinneach gu àirde àrd Lochan Himalaya. An dèidh do lòn a ghabhail aig taigh-bidhe ionadail, cuir do chamara ris an dealbh de shealladh iongantach de bheanntan. Faodaidh tu turas eich a ghabhail aig Sonamarg (Roghainneil). Feasgar a 'dràibheadh air ais bho Sonamarg gu Srinagar. Bidh sinn a 'fuireach san taigh-òsta thairis air an oidhche.
DAY 03: SRINAGAR - PAHALGAM
Anns a 'mhadainn an dèidh bracaist, seall a-mach bhon bhàta taigh agus an dràibhear gu Pahalgam, tadhail air slighe raointean Cruidh Pampora, faic an dùthaich àlainn, tòrr raointean ris agus tobhtaichean Awantipura air an t-slighe.
Nas fhaide air adhart lean ort air adhart gu Pahalgam (Gleann nan Cìobairean) tron choille ghiuthais, cruinneachadh nan sruthan a tha a 'sruthadh bho abhainn Lidder agus Loch Sheshnag a tha ainmeil airson a bhòidhchead.
An dèidh do lòn fhaighinn aig taigh-bìdh ionadail, gluais air slighean marcachd agus a 'biathadh do chamara leis an dealbh de shealladh iongantach de bheanntan. Faodaidh tu turas eich a ghabhail tlachd aig Pahalgam. (Roghainneil).
Bidh sinn a 'fuireach san taigh-òsta ann am Pahalgam.
DAY 04: PAHALGAM - GULMARG
Anns a 'mhadainn an dèidh bracaist, coimhead a-mach bhon taigh-òsta agus a dhol air adhart airson dràma àlainn gu Gulmarg. Gulmarg (Meadow of Gold) - Chaidh a lorg mar cheann-uidhe turasachd leis na Breatannaich anns an 19th century. Roimhe sin, tha imrich Mughal a 'fuireach ann an gleann Gulmarg a tha mu 03 kms a dh'fhaid agus suas gu 01 km a leud.
Tha e suidhichte gu h-àraid ann an sreath de phìoban Pir Panjal aig àirde de 2,730 meatair os cionn ìre na mara agus aon de na cinn-uidhe turasachd as ainmeile ann an Kashmir. Tha e cuideachd air aon de na raointean goilf uaine as àirde san t-saoghal le tuill 18, a bharrachd air taigh-club, a tha na thogalach eachdraidheil leis fhèin. Faodaidh aon tlachd a ghabhail air slighe Gondola no turas eich aig Gulmarg. (Roghainneil)
Airson turas spòrsail de ghnè neo-àbhaisteach, tha an togail gùnola Gulmarg a tha air ùr-thogail bho àrd os cionn Gulmarg, tro leòidean giuthais a 'cur fàilte air. Bho Gulmarg tha slighe pònaidh a 'dol suas gu Khilanmarg, Kangdori agus seachd tobar, dà uair a thìde le pònaidh nas fhaide air chois.
Bidh sinn a 'fuireach san taigh-òsta ann an Gulmarg.
DAY 05: GULMARG - SRINAGAR
Anns a 'mhadainn an dèidh bracaist, faigh sùil air an taigh-òsta agus an dràibhear gu Srinagar. Nuair a ruigeas tu, feuch gun coimhead thu a-steach gu Taigh an Taigh agus an uairsin tlachd a ghabhail air slighe shikara (Roghainneil) air an loch - aon de na taobhan as gràineil agus socair de shaor-làithean ann an Kashmir.
Bidh sinn a 'fuireach ann am bàta-taighe ann an Srinagar.
DAY 06: SRINAGAR - CRÌOCH A 'TOIRT
Anns a 'mhadainn an dèidh bracaist, faigh sùil a-mach bhon taigh-òsta agus an dèidh sin thèid do ghluasad gu port-adhair Srinagar ann an ùine gus am bòrd air itealaich chun na dachaigh.


text:
- TIOTAL
- A' Bh-Uas NicDhòmhnaill na dreasa bainnse
- EXTERNAL ID
- GB232_D928_C_III_01_13
- ÀITE
- neo-aithnichte
- LINN
- 19l
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 8232
- KEYWORDS
- eachdraidhean teaghlaich
sloinneadh
bainnsean
mnathan bainnse
Tha an dealbh bainnse seo den Bh-Uas T. NicDhòmhnaill (Bìna NicMhathain) na pàirt de thasglann JLM Mitchell aig Comunn Gàidhlig Inbhir Nis. 'S e piuthar do shinn seanair JLM Mitchell a bh' ann am Bìna
'S ann à Inbhir Nis a bha an Siorraidh Seumas Lachlann Màrtainn Mitchell (r.13 Ògmhios 1929) agus 's e an dotair iomraiteach, Lachlann Mitchell, a b' athair dha. Chaidh Seumas a shuidheachadh na shiorraidh làn-ùine ann an Dùn Èideann ann an 1978 agus rinn e seirbheis an sin gun do leig e dheth a dhreuchd ann an 1995. Bhàsaich e air an t-26mh dhen t-Samhainn 2001


text:
Tha mi a’ gabhail srùbag an-dràsda, cofaidh agus pìos ceic, ann am bùth chofaidh saor an asgaidh. ‘S e iomairt shòisealta a th’ ann far am bheil luchd-ceannard faigh lòn airson tiodhlac. Tha tòrr iomairtean eile an seo cuideachd mar phàirt de “Market on the Corner” a tha a’ tachairt gach mìos air a’ chiad Disathairne is Didòmhnaich.
Seo Dennis, stiùiriche Free Lunch Cafè agus neach saor-thoileach:
Chunnaic mi càraidean an seo am feasgar seo. Colin bho na clasaichean còmhraidh a rinn mi ann an Glaschu ann an 2010 – 2012; chunnaic mi Sarah agus Mark bho Coffee and Craic agus Dennistoun Photographers; agus chunnaic mi Sophia bho Treemendus, gnìomhachais shòisealta an sàs anns an togladh seo. Seo am fèineag againn:
Chunnaic mi luchd-borsch bho Glad Rags ‘Thrift Store’ cuideachd. Tha bùth aca faisg air an Glad Café ann an Shawlands, taobh a deas Ghlaschu.
Bhruidhinn mi ri Ian aig Galgael, Carol aig Creating Space agus Carrie a tha a’ dèanamh bùth-obrach ag obair le glainne ann an dathan eadar-dhealaichte agus a’ dèanamh seudraidh.
‘S toil leam an obair aig Galgael. Nach biodh e math ge-tà nam biodh Alba is Gàidhlig eile cleachdte air an obair aca? Seo Ian le pìos obair sgoinneil le dealbh na h-Alba…
Seo Carrie a’ cruthachadh bàta a-mach a ghlainne:
Agus seo Carol aig Creating Space a’ dèanamh’madela’ ann am bùth-obrach fosgailte. Bha i ag ràdh dhomh gu bheil i a’ lorg cothroman eile gus bùthan-obrach eile a dhèanamh.
Tha nìthean gu leòr airson cloinne mar ‘Messy Kids’ agus ‘Hamster Wheel’:
Agus airson na daoine a tha ag iarraidh àm son fois agus a chillax tha seòmar dorcha ann a’ cluich ceòl sònraichte aig an ‘Dream Machine‘, iomairt shòisealta eile.
Chòrd an tadhal seo rium gu mòr an-diugh. Bidh mi air ais gun teagamh.
Fhuair mi moladh a dhol do mhargadh eile ri taobh an seo, agus mar sin chaidh mi gu BaaD airson greis.
Chunnaic mi ann mòran stuthan Albannach ann agus tòrr duine cruthachail.


text:
- TIOTAL
- Flot Taisbeanaidh an Dealain-uisge
- EXTERNAL ID
- GB232_RAMSAY_D893_1_17_011
- ÀITE
- neo-aithnichte
- LINN
- 1960an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 9274
- KEYWORDS
- trèilear
taisbeanadh
dealan-uisge
Bòrd Dealain Ceann a Tuath na h-Alba
Scottish Hydro-Electric plc
Southern Electric plc
Scottish and Southern Electric plc
1943
1989
1998
Sna 1960an, agus stèiseanan an dealain-uisge fhathast gan togail, agus dealan aig a' mhòr-chuid de choimhearsnachdan, bha Bòrd Dealain-uisge Alba a Tuath a' glacadh a h-uile cothrom ach an àrdaicheadh iad cleachdadh an dealain-uisge san dachaigh. San dealbh-chamara seo chithear flot ga ullachadh airson taisbeanadh no spaidsearachd. 'S e cuspair an taisbeanaidh Banrigh nan Cridhe a' deasachadh 'tarts', agus an trèilear air a sgeadachadh le còcairean, paidhean mòra agus luchd-obrach an Dealain-uisge, còmhdaichte ann an aodach geal, a' dèanamh deiseil ach an deasaich iad na tarts. Tha an rabhd sgrìobht air a chùlaibh ag ràdh: 'That the Queen of Hearts made lots of tarts, Need not concern us to-day. You can acquire the queenly art, By cooking the electric way.'
Chaidh Bòrd Dealan-uisge Cheann a Tuath na h-Alba a stèidheachadh fo chumhachd Achd Leasachaidh Dealan-uisge (Alba) 1943. Chaidh am Bile a chur air adhart le fear Tòmas MacIain aig Taigh nan Cumantan. Chuir e an cèill gum biodh e na fhuasgladh do chuid de dhuilgheadasan a bha aig a' Ghàidhealtachd aig an àm le bhith a' cleachdadh 'comas mòr falaichte na sgìre' ('the great latent power of the region'). Dh'inns e do na Cumantan 'gum biodh agus gum bu chòir gum biodh gnìomhachasan, an dà chuid prìobhaideach is poblach, a bhithth air an tàladh don Ghàidhealtachd mar thoradh air an leasachadh seo' ('industries, whether owned nationally or privately, will be and ought to be, attracted to locations in the Highlands, as a result of this measure'.)
Bhiodh prìomhachas aig luchd-caitheimh àbhaisteach an toiseach agus an uair sin aig an fheadhainn a bhathas an dùil a chleachdadh tòrr mòr cumhachd. Dheigheadh cumhachd sam bith a bha air fhàgail a reic ris a' Ghriod Nàiseanta. Bhathas airson gun deigheadh prothaidean bho bhith a' reic an dealain seo a chleachdadh gus cosgaisean an lùib a bhithth a' cumail dealan ri àiteachan iomallach a lùghdachadh agus gus cuideachadh a thoirt do leasachaidhean sòisealta is eaconamach air a' Ghàidhealtachd. Bha an clas sòisealta ainmeil seo ag aithneachadh gun robhar a' coimhead air a' Bhòrd mar dhòigh air a bhithth a' toirt ath-bheothachadh air ceann a tuath na h-Alba, agus chan ann a-mhàin mar bhuidheann cruthachadh dealain.
Bhathar den bheachd gum biodh gu leòr cumhachd às an stèisean cumhachd air Loch Slòigh, taobh an iar Loch Laomainn airson na bha a dhìth ann am meadhan agus taobh an iar na h-Alba. Bhiodh cumhachd a bharrachd air a chleachdadh gus taic a thoirt do na pròiseactan aig Mòrar agus Loch Aillse air sgàth 's nach biodh e buailteach gum biodh e comasach do na sgeamachan seo a bhithth prothaideach. Bha cosgaisean togail nan trì phròiseactan seo air a thomhas aig £4,600,000
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Meur Sgitheanach an NFU a' gearain mu shiostam ùr sgeama-taic na talmhainn ionaltraidh
Tha meur an Eilein Sgitheanaich de dh'Aonadh nan Tuathanach am measg na tha a' gearain gu làidir mu atharrachadh ann an sgeama-taic na talmhainn ionaltraidh.
Tha na riaghailtean ura a' ciallachadh gu bheil iad mì-chinnteach mun taic airgid a gheibh daoine.
Tha roinnean pàighidh nan croitearan air am meas air obair a h-uile croitear air talamh-ionaltraidh, an àite air obair gach croitear fa-leth, agus tha sin a' toirt droch bhuaidh air croitearan aig a bheil barrachd bheathaichean.
Tha cuid de chroitearan air a bhith air an comharrachadh airson pàigheadh roinn a dhà de shubsadaidh airson droch thalamh air na croitean aca agus pàigheadh roinn a trì airson talamh ionaltraidh.
Tha seo a' ciallachadh cuideachd gun caill iad airgead bho Sgeama nan Oithisgean, ri linn 's gum feum 80% dhen talamh a bhith air a mheas mar thalamh roinn a trì.
Thuirt Dòmhnall Dòmhnallach bho mheur an Eilein Sgitheanaich de dh'Aonadh nan Tuathanach air Aithris na Maidne nach eil coltas ann gu bheil an riaghaltas a' tuigse na tha a' tachairt.
Bha e cuideachd ag ràdh gun iarradh e air an aonadh an riaghaltas a thoirt gu cùirt, mar a thachair anns a' Chuimrigh, far an d' fhuair tuathanaich taic a bharrachd às dèidh dhaibh a dhol gu lagh.


text:
Fuasgladh eadar-ama do dhotairean Ìle
Bidh seirbheis dhotair ri fhaotainn tron oidhche ann an Ìle airson co-dhiù trì mìosan eile.
Bha an dithis dhotair a th' air a bhith an lùib na seirbheis air innse gun robh iad ga leigeal seachad 's iad a' gearain uallach na h-obrach.
A-nis tha Seirbheis na Slàinte air airgead a bharrachd a lorg airson lighichean eile fhastadh 'san eadar-ama.
Thèid coinneamhan poblach a chumail ann an Ìle air an ath sheachdain far am bi cothrom aig daoine ceistean a chur air riochdairean an NHS
Faochadh
Tha daoine a tha fuireach air an eilean air fàilte a' chuir air a naidheachd; nam measg Mairead Nic an t-Sagairt.
''Se faochadh a th'ann ga rìreabh,' thuirt i.
''Tha sinn air a bhi fortanach gu bheil seirbheis mhath dhotairean air a bhi againn rim eachdraidh ann an Ìle.''
''Bha iongnadh ann ach feumar sin a mheas an comas ri suidheachadh dhotairean air feadh na Gàidhealtachd agus àitean iomallach mar seo.''
''Bha e na iongnadh o chionn's nach robh ceistean air a bhi seo roimhe ach tha mi cìnnteach gu bheil ceistean daonnan ag èirigh a-nis mu chosgaisean.''
Tha am fuasgladh seo dìreach airson tri miosan, a' fàgail ceistean air cuid mun àm ri teachd.
Ceistean
''Bidh ceist nan inntinn ceart gu leòr air sgath's nach eil seo fad sheasmachd .'' Thuirt Bph Nic an t-Sagairt.
''Ach bithear an dòchas gu faighear freagairt air na ceistean sin gu h-àraid leis gu bheil trì mìosan aca ri feuchain air mar a thèid obrachadh.''
Bidh na coinneamhan ann an ath sheachdain - ann an talla Bhruthaich a' Chladdaigh, Diluain eadar 2-7f agus talla Phort Ìlein feasgar Dimairt eadar 2-7f.


text:
Leisgeul mu bhàs eusaintich san Eilean Sgitheanach
Tha NHS na Gàidhealtachd air leisgeul a thabhainn airson laigsean sa chùram a fhuair seann euslainteach a fhuair bàs aig Ospadal Chuimhneachain MhicFhionnghain san Eilean Sgitheanach.
Chaidh an euslainteach, a bha 92, a thoirt a-steach don ospadal air 31mh am Màrt 2010, agus fhuair e bàs beagan làithean às dèidh sin, ri linn trioblaidean co-cheangailte ri teannachadh na chaolan.
Fhuair rannsachadh gun do dh'fhailich air luchd-cùraim aithneachadh gun robh atharrachadh air tighinn air a shuidheachadh, agus nach do dh'innis iad dha no do a theaghlach na bha a' tachairt.
Thuirt Àrd-Stiùiriche NHS na Gàidhealtchd, Elaine Mead, gun robh i airson leisgeul a thabhainn, gu poblach, às leth Bhòrd na Slàinte, airson nan laigsean sa chùram a thugadh seachad.
Thuirt i gun robh atharrachaidhean air an cur an sàs mar thà feuch piseach a thoirt air gnothaichean.


text:
- TIOTAL
- Ospadal Dunbar
- EXTERNAL ID
- QZP40_3289_P308
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1875
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31753
- KEYWORDS
- ospadalan
Ospadal Dunbar
Dunbar
probhaistean
togalaichean
sgoiltean
slàinte
tinneasan
a' bhuinneach-mhòr
Chaidh Ospadal Dunbar a thogail ann an 1668 is a thoirt do bhaile Inbhir Nis le Probhaist Alasdair Dunbar. 'S ann le clachan o sheann dhaingneach Chrombail a tha e air a thogail, thathar ag ràdh.
Chaidh an togalach a chleachdadh airson iomadach rud rè na bliadhnaichean. Bha an Sgoil Ghràmar ann gus an deach an Acadamaidh Rìoghail a thogail ann an 1792. Tha trì làir ann, is bha àm ann nuair a bha Sgoil Bhoireannaich is Comann Obrach nam Boireannach shuas an staidhre is bha na carbadan-smàlaidh air an cumail shìos an staidhre. Bha pàirt den togalach air a chleachdadh na ospadal a-rithist ann an 1849 nuair a bha gabhaltachd den bhuinneach-mhòr ann.
Chithear an gràbhaladh seo ann an 'Invernessiana: Contributions toward A History of the Town and Parish of Inverness, from 1160 to 1599', le Teàrlach Friseal-Mac an Tòisich. Tha e air a mheurachadh o leth-bhreac Fhriseil-Mac an Tòisich fhèin, pàirt den chruinneachadh leabhraichean aige a th'ann an Leabharlann Inbhir Nis an-diugh